qundao/data-zh-poetry huggingface dataset:
送王主事世英还朝次翰林诸公饯别联句韵
作者：黄仲昭
朝代：明

万里东瓯驾使骖，春风归路过闽南。囊中不着新增物，箧里惟存旧赐衫。十载论心情最剧，半生忧国意犹酣。还朝若问经行俗，为道流殍泽未覃。
送翟知县瑄之任开化得秋字
作者：黄仲昭
朝代：明

曾将三策献宸旒，今拜郎官宠命优。凫舄双飞辞北阙，奎星一点照南州。暂从丛棘栖丹凤，终向康庄骋紫骝。后夜相思天万里，共看明月一轮秋。
送耒阳谢文善知无为州
作者：黄仲昭
朝代：明

尊翁昔作无为守，千里弦歌沸清昼。骑箕一去今几秋，甘棠蔽芾还依旧。振振公子人中麟，承家蚤岁攀龙鳞。天上荣沾新雨露，剖符复治无为民。东风绿遍都门树，五马带将春色去。郡人已识使君贤，还似尊翁好风度。在昔胡威似父清，一时父子俱光荣。期君努力追芳躅，勿坠尊翁旧政声。
送道士还乡
作者：黄仲昭
朝代：明

孤踪无碍任西东，一片闲云寄碧空。卖药暂游都市里，寻真又入故山中。兰桡夜泛鸥边月，铁笛晨吹鹤背风。惆怅旧游归未得，天涯翘首送冥鸿。
送道录司玄义堵崇德还京
作者：黄仲昭
朝代：明

帝遣仙郎下玉墀，函香远祀二真祠。江山胜处时停骑，星斗光中夜祝釐。王事有期秋复暮，归舟难绾柳空垂。霜台自笑贫如洗，握手临岐只赠诗。
送道录司玄义堵崇德还京
作者：黄仲昭
朝代：明

黄金台下神仙客，秋水精神玉标格。气凌星斗诗思豪，光射蛟魑剑花碧。一朝拜命辞帝阍，函香万里来南闽。口宣天语答灵贶，手启玉笈修明禋。礼成告我还朝去，鹤驭翩然留不住。今朝樽酒歌别离，明日关山隔云树。
送郡守陈公入觐
作者：黄仲昭
朝代：明

老来送别易销魂，况复今朝别使君。霖雨已看苏赤子，馀波还喜及斯文。关河白雁秋惊梦，阊阖疏星晓奏勋。后夜月明天万里，空依北极望红云。
送陈廷章经历之任松江
作者：黄仲昭
朝代：明

除章朝捧出枫宸，新拜吴淞入幕宾。千里侯邦归赞画，一时民瘼要咨询。地偏白日逢迎少，事简青山览眺频。莫叹才华君独屈，鹏程九万是通津。
送陈廷美归省钱塘
作者：黄仲昭
朝代：明

仗剑别乡土，壮游入长安。丈夫志四方，胡为复言还。悠悠天际云，长绕高堂间。游子行万里，感之怀故山。凄风振林木，朔雪满河关。缅怀鞠育恩，岂惮行路难。我亦久为客，膝下思承欢。便欲同翱翔，未得凌风翰。河桥送君去，伫立空长叹。
送韦提学致仕还家二首
作者：黄仲昭
朝代：明

诸生沾化雨，临别思茫茫。经济违初志，莼鲈忆故乡。琴随孤鹤去，鸿共片云翔。一笑忘言处，还家菊正黄。老我方投笏，先生复挂冠。世途机阱险，吾道应酬难。蜗角閒争懒，槐柯短梦阑。扁舟欣抵岸，沧海任狂澜。
送韦提学致仕还家二首·其一
作者：黄仲昭
朝代：明

诸生沾化雨，临别思茫茫。经济违初志，莼鲈忆故乡。琴随孤鹤去，鸿共片云翔。一笑忘言处，还家菊正黄。
送韦提学致仕还家二首·其二
作者：黄仲昭
朝代：明

老我方投笏，先生复挂冠。世途机阱险，吾道应酬难。蜗角閒争懒，槐柯短梦阑。扁舟欣抵岸，沧海任狂澜。
送顾安道御史佥宪河南
作者：黄仲昭
朝代：明

新雁催寒柳叶稀，使君匹马出南畿。已迁臬府新官秩，仍着乌台旧绣衣。崖谷有天回淑气，豺狼无地避霜威。法星暂照中州去，终化台星入紫薇。
送黄石体行任湖广副理问
作者：黄仲昭
朝代：明

君从故乡来，握手长安道。满眼尽交游，何如同姓好。旅馆幸连床，朝夕资论讨。时复酌金罍，花前共倾倒。相爱见天真，赖以开怀抱。昨日拜新恩，锦衣炫晴昊。笑买楚江船，匆匆出蓬岛。离尊怅初尽，烟起河桥草。扬帆入烟去，沧江空浩浩。感君平日情，忧心惄如捣。何以慰渴饥，贞白期自保。
遣怀四首
作者：黄仲昭
朝代：明

赤手当时欲捕龙，十年回首转成空。学求匡世偏招侮，诗未惊人已觉穷。多病伶俜怜汲黯，一官落魄笑扬雄。襟期欲话无人共，坐对清尊月正中。谁点霜华入鬓斑，雨声连夜苦潺潺。逢迎无术贫谁咎，婚嫁催人老未閒。仗节伏波遭死谤，知几疏传却生还。圣恩倘赐馀生骨，便买丘园入乱山。蜗角蝇头梦已休，红尘奔走更何求。经纶有志俱成幻，造化无情苦见雠。泉石不妨为老计，乾坤何处是生谋。此身却悔从前误，轻掷渔竿事远游。穷达看来是偶逢，苍天影响竟梦梦。老亲菽水贫能乐，浮世风波梦亦慵。白骨终须随劫化，黄金何用觅侯封。试看旧日豪华地，断础荒烟积翠重。
遣怀四首·其一
作者：黄仲昭
朝代：明

赤手当时欲捕龙，十年回首转成空。学求匡世偏招侮，诗未惊人已觉穷。多病伶俜怜汲黯，一官落魄笑扬雄。襟期欲话无人共，坐对清尊月正中。
遣怀四首·其三
作者：黄仲昭
朝代：明

蜗角蝇头梦已休，红尘奔走更何求。经纶有志俱成幻，造化无情苦见雠。泉石不妨为老计，乾坤何处是生谋。此身却悔从前误，轻掷渔竿事远游。
遣怀四首·其二
作者：黄仲昭
朝代：明

谁点霜华入鬓斑，雨声连夜苦潺潺。逢迎无术贫谁咎，婚嫁催人老未閒。仗节伏波遭死谤，知几疏传却生还。圣恩倘赐馀生骨，便买丘园入乱山。
遣怀四首·其四
作者：黄仲昭
朝代：明

穷达看来是偶逢，苍天影响竟梦梦。老亲菽水贫能乐，浮世风波梦亦慵。白骨终须随劫化，黄金何用觅侯封。试看旧日豪华地，断础荒烟积翠重。
邵武黄溪铺左有飞瀑数十丈悬石崖如布
作者：黄仲昭
朝代：明

山上白云深，云中出飞瀑。回看不见源，疑从天上落。
郑藏庵诣下皋访予不遇以诗见贻次韵答之
作者：黄仲昭
朝代：明

闻君过访石田隈，自笑尘缘拨未开。春瓮无由酾酒候，奚囊又喜送诗来。待看一雨通溪舫，还约重游扫径苔。地僻衡门长寂寞，可堪嘉客又空回。
释菜和同年韵
作者：黄仲昭
朝代：明

朝罢鸣珂出禁城，桥门释菜列簪缨。春回芹藻香风动，日射宫墙曙色晴。万古人才归化育，两间伦纪赖昭明。愿将馀泽资王化，还冀神功默相成。
重九同年戴大节诸君登台赋诗病中示次韵
作者：黄仲昭
朝代：明

身如病鹤未能飞，闻道群公集翠微。料得清尊能纵饮，肯教黄菊笑空归。山添新翠初经雨，鸦带残红欲落晖。却忆去年多乐事，故山倾倒卧苔衣。
金台早行
作者：黄仲昭
朝代：明

数村行过始闻鸡，星斗依稀月满溪。遥想故园人正睡，梅花影落小窗西。
钱塘怀古
作者：黄仲昭
朝代：明

凤凰山势翠岧峣，草树荒凉王气销。二帝魂归江月冷，六宫人去海天遥。英雄千古埋黄壤，台榭三春长绿苗。惟有钟声应似旧，朝朝暮暮送寒潮。
闽江观涨
作者：黄仲昭
朝代：明

闽山春雨积旬馀，新涨盈江混太虚。行客朝迷山下路，渔舟夜系竹间庐。鸟飞烟霭冥濛里，人在乾坤混沌初。愁听村农相告语，傍溪田圃半沮洳。
雨后观涨
作者：黄仲昭
朝代：明

连日雨新晴，诸溪水尽生。气蒸天色暝，浪滚雪花明。鹭渚看全没，虹桥觉渐平。朝宗奔电影，触石殷雷声。山近涵空翠，云低接太清。渡头人不到，空有画船横。
雪后西郊即事
作者：黄仲昭
朝代：明

玄云一望连平陆，朔风到处飘滕六。应疑天上有神工，开刀碎剪昆山玉。朝来旭日当天红，乾坤万象光玲珑。走马西郊纵吟目，如入琼瑶世界中。路东甲第连云起，金帐围春斟绿蚁。路西亦有豪华家，龙管凤笙喧聒耳。幽人独爱寻梅花，花底敲冰自煮茶。清白无端风味好，豪富纷纷何足誇。
雪夜归舟和周次玉太守韵
作者：黄仲昭
朝代：明

晚风吹雪满江流，酒尽宾筵便解舟。归去养成文五彩，他年天上赞皇猷。江上梅花开已齐，蟾光雪色望还迷。归心拟献庭闱寿，不是风流忆剡溪。
雪夜归舟和周次玉太守韵·其一
作者：黄仲昭
朝代：明

晚风吹雪满江流，酒尽宾筵便解舟。归去养成文五彩，他年天上赞皇猷。
雪夜归舟和周次玉太守韵·其二
作者：黄仲昭
朝代：明

江上梅花开已齐，蟾光雪色望还迷。归心拟献庭闱寿，不是风流忆剡溪。
青云桥歌
作者：黄仲昭
朝代：明

世人行已多愧天，兴衰变幻如浮烟。程氏承家惟种德，世泽如水流蜿蜒。笃生封君能述事，长桥特驾河之次。青云端望子成名，驷马何劳客题字。忠壮云仍今几房，封君真足增前光。济人自是阴功厚，食报早见鹓雏翔。春风射策金銮殿，敕使传宣催赐宴。冬官政绩帝所嘉，锦诰恩封人共羡。积善由来庆有馀，从兹万里皆亨衢。行见公侯复其始，纷纷薄俗谁能如。
题七贤度关图
作者：黄仲昭
朝代：明

玄云亘野天将雪，寒气袭人风猎猎。关门冻雀栖不飞，关树寒梢僵欲折。七贤逝此将安之，山川不惮长驱驰。蹇驴伶俜足无力，僮仆局蹐心苦饥。圣贤之仕行吾义，义或不行甘弃置。刓方为圆岂所能，枉尺直寻非素志。翩然拂袖辞朝班，采芝笑指云中山。谋生孰计田园少，浩歌且喜天地宽。画史忧时有深见，作图岂但供奇玩。愿公献入蓬莱宫，长与君王作龟鉴。
题万寿观万花园殿后轩
作者：黄仲昭
朝代：明

碧殿临幽沼，开轩水气清。红莲饶晓色，绿竹作秋声。萍散鱼吹浪，林喧鸟弄晴。仙家良在此，何必问蓬瀛。
题万竿烟雨图为江士韩赋
作者：黄仲昭
朝代：明

我醉飞梦湘江曲，开蓬坐爱湘水绿。两岸苍苍风景殊，筼筜万个森如玉。寒云拖雨出遥岑，轻烟一抹横前林。断影微茫鸾凤舞，清声淅沥虬龙吟。远隔层云看渐晦，近拂浮岚望还翠。枝南枝北飞鸟迷，叶上叶下珠玑碎。须臾雨歇起清风，寒烟吹破犹冥濛。妃泪斑斑浓淡里，孙枝簇簇有无中。江君自是高岗凤，共结寒盟恣吟弄。命工写入图画间，我见犹疑醉时梦。
题三山施克端江湖览胜卷次张坦斋韵
作者：黄仲昭
朝代：明

乾坤我欲遍经过，世事参商奈老何。梦绕洞庭秋水阔，心驰禹穴暮云多。晋阳谩想唐尧迹，蜀道空传李白歌。访古知君多历览，遗风还似昔年么。
题东坡游赤壁图
作者：黄仲昭
朝代：明

谁削层崖如壁立，万仞崚嶒倚天赤。亭亭雄据大江滨，气势似与江流敌。东连夏口西武昌，控荆引蜀形势长。英雄割据竟何在，山川千古犹苍苍。东坡老仙玉堂客，文章气节称人杰。才大难为世所容，万里黄冈竟迁谪。梧桐一叶惊早秋，清宵约客来同游。匏尊潋滟吸明月，扁舟荡漾浮中流。白露横江夜将半，万顷浮光影凌乱。孤臣顷刻不忘君，感慨长歌望霄汉。洞箫一曲倚歌声，如泣如诉难为听。幽壑潜蛟惊起舞，孤舟嫠妇悲泪零。达人襟怀隘八极，外物何尝论得失。蝇头蜗角了无心，山月江风尽堪适。胸中礧磈浇未平，洗盏更酌陶幽情。酒阑舟中相枕藉，旭日欲上东方明。高兴由来浩无际，此心直与江山契。风清月白拟重来，兹游岂尽平生意。十月之望维其时，旧游佳客仍相期。床头斗酒藏已久，举网复得江鱼肥。载酒携鱼泛空碧，江山变态应难识。水落石出江有声，断岸茫茫几千尺。蹑衣长啸披蒙茸，穷搜不惮登虬龙。上攀栖鹘之危巢，下俯冯夷之幽宫。倦来仍上扁舟去，放棹中流随所住。翩然孤鹤横江来，化作神仙梦中语。坡仙一去今几年，两赋掷地声铿然。当时权奸肆排击，不啻腐鼠谁复怜。我昔商宦长沙日，满拟经过访遗迹。典衣沽酒酹英灵，一吐轮囷豁胸臆。圣恩浩荡旋赐还，未得遂此瑰奇观。今日披图发遐想，楚天万里云漫漫。
题九仙观梅崖
作者：黄仲昭
朝代：明

老梅奇崛石崚嶒，千古风霜共结盟。世态炎凉少知己，不妨尊酒伴双清。
题乡先生卓季新龙山别业卷
作者：黄仲昭
朝代：明

龙山风景足徜徉，况是林峦接故乡。万顷松云当户暝，一天花雨入帘香。荷锄烟陇春阳动，散帙晴窗月色凉。浮世氛埃飞不到，分明一段辋川庄。
题亡友王世魁所藏墨菊
作者：黄仲昭
朝代：明

昔年曾忆此逢君，花满东篱载酒频。今日重来花似旧，悽凉不见种花人。
题仙溪张氏一乐堂庆寿图
作者：黄仲昭
朝代：明

灵椿萱草并鲜妍，玉树芝兰复满前。共倚蓬壶看春色，从教沧海变桑田。
题仙溪游鹤轩次周翠渠韵
作者：黄仲昭
朝代：明

林木阴森林草萋，林塘一鹤独幽栖。檐端飞起茶烟瞑，云际归来岩日低。声挟天风闻更远，舞当庭月望还迷。秪应长伴蓬仙侣，谁羡趋朝候晓鸡。
题仙溪陆世徵活水亭次郡守丁石崖韵
作者：黄仲昭
朝代：明

亭前静坐暗闻香，活水流花入小塘。闻说个中长若此，幽奇不独在春阳。宣父当年叹逝川，眼前道体浩无边。与君说到渊微处，须向源头一放船。
题仙溪陆世徵活水亭次郡守丁石崖韵·其一
作者：黄仲昭
朝代：明

亭前静坐暗闻香，活水流花入小塘。闻说个中长若此，幽奇不独在春阳。
题仙溪陆世徵活水亭次郡守丁石崖韵·其二
作者：黄仲昭
朝代：明

宣父当年叹逝川，眼前道体浩无边。与君说到渊微处，须向源头一放船。
题冯医士药园幽趣卷和陆修撰鼎仪先生韵
作者：黄仲昭
朝代：明

数亩幽居深复深，逶迤一径入云林。开园特傍青山麓，引水遥从碧涧浔。市远不闻来俗驾，心閒宁复梦朝簪。篱边带雨朝移菊，垄上锄云晚种芩。旧植杏林多结子，新培橘树渐成阴。清香绕舍微风动，翠影翻阶霁月临。功效似能回造化，刀圭亦足已呻吟。但令枯槁阳春转，肯受寻常世利侵。医国不殊秦缓手，济时还契葛洪心。笑予俗病几成癖，欲借仙源一洗襟。
题刘伶像
作者：黄仲昭
朝代：明

百年纵酒乐天真，荷插青山处处春。莫怪先生终日醉，乾坤谁是独醒人。
题同寅洪宪副文坛风月卷次韵 其一 次李若虚韵
作者：黄仲昭
朝代：明

红烛清尊岂偶逢，十年同听禁垣钟。豪谈发处风生席，白战酣时月映松。应务羡君才独裕，济时愧我术偏庸。人生适意应为福，底用凌烟阁上封。
题同寅洪宪副文坛风月卷次韵 其三 次屠元勋韵
作者：黄仲昭
朝代：明

高揭吟坛数仞杠，主盟骚雅树旌幢。风过禁籞传清漏，月转花衢吠小尨。已见明时无滞狱，何妨良夜倒春缸。惭予进退俱无补，祇合荷衣钓石矼。
题同寅洪宪副文坛风月卷次韵 其二 次冯佩之韵
作者：黄仲昭
朝代：明

旂常未论百年功，且乐清尊一夕同。大嚼霜螯羹荐蟹，熟燔珍掌馔分熊。似闻大史占玄象，曾说文星烛紫宫。却笑世途多得失，伊谁勘破楚人弓。
题同寅洪宪副文坛风月卷次韵 其四 次洪宣之韵
作者：黄仲昭
朝代：明

十年径草笑无媒，自分馀生已矣哉。失计又随新宦牒，幽情常恋故山梅。红尘秪觉添华发，旧业惟应长绿苔。拭目看君上寥廓，法星光彩映三台。
题同寅洪宪副文坛风月卷次韵·次李若虚韵
作者：黄仲昭
朝代：明

红烛清尊岂偶逢，十年同听禁垣钟。豪谈发处风生席，白战酣时月映松。应务羡君才独裕，济时愧我术偏庸。人生适意应为福，底用凌烟阁上封。旂常未论百年功，且乐清尊一夕同。大嚼霜螯羹荐蟹，熟燔珍掌馔分熊。似闻大史占玄象，曾说文星烛紫宫。却笑世途多得失，伊谁勘破楚人弓。高揭吟坛数仞杠，主盟骚雅树旌幢。风过禁籞传清漏，月转花衢吠小尨。已见明时无滞狱，何妨良夜倒春缸。惭予进退俱无补，祇合荷衣钓石矼。十年径草笑无媒，自分馀生已矣哉。失计又随新宦牒，幽情常恋故山梅。红尘秪觉添华发，旧业惟应长绿苔。拭目看君上寥廓，法星光彩映三台。
题吴继学先生家藏边景昭花鸟图五首 其一 梅竹双鹊
作者：黄仲昭
朝代：明

琅玕挺碧梅舒白，岁暮相依傲残雪。一双灵鹊何处来，枝头似报春消息。良工画笔妙入神，写生一一皆逼真。半幅霜纨才尺许，无限风光照眼新。问君兹图何自得，先公育材有遗泽。灵襟元不受纤尘，诸生献此旌衷臆。呜呼兹图百世宜珍藏，大训天球端可方。
题吴继学先生家藏边景昭花鸟图五首 其三 榴花十二红
作者：黄仲昭
朝代：明

山禽文彩奇，映日尤鲜媚。一双飞上石榴枝，似与榴花争艳丽。虞廷九奏歌雍熙，凤仪兽舞纷龙墀。兹禽亦合登廊庙，雅性自爱山林栖。
题吴继学先生家藏边景昭花鸟图五首 其二 海棠三白头
作者：黄仲昭
朝代：明

海棠春意酣，繁花粲如绮。枝上依栖三白头，似惜韶华不飞起。人生亦爱韶华妍，眼阅韶华谁百年。迈烈扬芬须及早，如此白头良可怜。
题吴继学先生家藏边景昭花鸟图五首 其五 梅竹五爵
作者：黄仲昭
朝代：明

霜竹弄晴翠，寒梅发幽姿。黄雀呼朋自为伍，各求所止栖高枝。兹图用意良有托，持赠宁徒供玩乐。先公教铎遍儒林，共祝儿孙膺五爵。
题吴继学先生家藏边景昭花鸟图五首 其四 败荷四鹡鸰
作者：黄仲昭
朝代：明

荷盖已枯槁，芦花亦凋残。雍渠两两如兄弟，相依不恤空江寒。角弓诗成风渐靡，斗粟谣兴俗尤鄙。纷纷尘世䦧墙人，见此微禽颡应泚。
题吴继学先生家藏边景昭花鸟图五首 其四 败荷四鹡鸰
作者：黄仲昭
朝代：明
体裁：古风

荷盖已枯槁，芦花亦凋残。雍渠两两如兄弟，相依不恤空江寒。角弓诗成风渐靡，斗粟谣兴俗尤鄙。纷纷尘世阋墙人，见此微禽颡应泚。
题吴继学先生家藏边景昭花鸟图五首·梅竹双鹊
作者：黄仲昭
朝代：明

琅玕挺碧梅舒白，岁暮相依傲残雪。一双灵鹊何处来，枝头似报春消息。良工画笔妙入神，写生一一皆逼真。半幅霜纨才尺许，无限风光照眼新。问君兹图何自得，先公育材有遗泽。灵襟元不受纤尘，诸生献此旌衷臆。呜呼兹图百世宜珍藏，大训天球端可方。海棠春意酣，繁花粲如绮。枝上依栖三白头，似惜韶华不飞起。人生亦爱韶华妍，眼阅韶华谁百年。迈烈扬芬须及早，如此白头良可怜。山禽文彩奇，映日尤鲜媚。一双飞上石榴枝，似与榴花争艳丽。虞廷九奏歌雍熙，凤仪兽舞纷龙墀。兹禽亦合登廊庙，雅性自爱山林栖。荷盖已枯槁，芦花亦凋残。雍渠两两如兄弟，相依不恤空江寒。角弓诗成风渐靡，斗粟谣兴俗尤鄙。纷纷尘世䦧墙人，见此微禽颡应泚。霜竹弄晴翠，寒梅发幽姿。黄雀呼朋自为伍，各求所止栖高枝。兹图用意良有托，持赠宁徒供玩乐。先公教铎遍儒林，共祝儿孙膺五爵。
题周宪使公载归来亭次壁间韵
作者：黄仲昭
朝代：明

小亭依约水晶宫，四面澄波可鉴容。槐蚁梦随残月曙，莼鲈兴绕白云重。忧时畎亩馀忠在，结社林泉乐意浓。我欲亭中分半榻，闲看孤鹤舞苍松。
题周广德翠渠亭次周鹤洲韵
作者：黄仲昭
朝代：明

翠渠绕舍净无埃，渠上孤亭傍竹开。数载各因微禄去，今朝同载小舟来。闲听啼鸟裁诗句，笑对青山酌酒杯。情景留人归未得，隔林已见晚鸦回。
题周鹤洲延绿亭次吴修撰韵
作者：黄仲昭
朝代：明

无事频将兔颖拈，批风抹月坐虚檐。春回兰蕙香浮几，雨过庭除翠入帘。门外渟涵诸水汇，天南依约数峰尖。个中何物尤清绝，满架琴书一鹤兼。
题四景山水为林君叔孟赋
作者：黄仲昭
朝代：明

门掩青山尽日閒，纷纷朝市懒相干。交游满眼知音少，笑拂瑶琴独自弹。水边亭榭绝炎熇，坐对遗经日易消。载酒有人来问字，隔溪撑过木兰桡。秋入林坰晚觉凉，閒寻诗景步斜阳。笑渠羸马风尘客，底事匆匆有许忙。滕六飞花散九垓，乾坤万象变琼瑰。诗翁胸次春无限，溪上冲寒晓访梅。
题四景山水为林君叔孟赋·其一
作者：黄仲昭
朝代：明

门掩青山尽日閒，纷纷朝市懒相干。交游满眼知音少，笑拂瑶琴独自弹。
题四景山水为林君叔孟赋·其三
作者：黄仲昭
朝代：明

秋入林坰晚觉凉，閒寻诗景步斜阳。笑渠羸马风尘客，底事匆匆有许忙。
题四景山水为林君叔孟赋·其二
作者：黄仲昭
朝代：明

水边亭榭绝炎熇，坐对遗经日易消。载酒有人来问字，隔溪撑过木兰桡。
题四景山水为林君叔孟赋·其四
作者：黄仲昭
朝代：明

滕六飞花散九垓，乾坤万象变琼瑰。诗翁胸次春无限，溪上冲寒晓访梅。
题四景山水图 其一 杜甫游春
作者：黄仲昭
朝代：明

白头杜陵叟，乾坤一诗豪。看山坐芳草，寻春访绯桃。一尊不自慰，奈此时绎骚。
题四景山水图 其三 渊明爱菊
作者：黄仲昭
朝代：明

彭泽赋归来，托身篱菊中。夷齐迹虽异，商周时则同。世无汉昭烈，千载空卧龙。
题四景山水图 其二 濂溪爱莲
作者：黄仲昭
朝代：明

芙蕖新著花，幽赏竟朝夕。所喜契吾心，宁徒玩其迹。遗说炳丹青，谁能继真识。
题四景山水图 其四 逋仙爱梅
作者：黄仲昭
朝代：明

清夜入孤山，梅花伴幽悄。兴寄香影中，诗成水月表。松梢孤鹤鸣，不觉千山晓。
题四景山水图·杜甫游春
作者：黄仲昭
朝代：明

白头杜陵叟，乾坤一诗豪。看山坐芳草，寻春访绯桃。一尊不自慰，奈此时绎骚。芙蕖新著花，幽赏竟朝夕。所喜契吾心，宁徒玩其迹。遗说炳丹青，谁能继真识。彭泽赋归来，托身篱菊中。夷齐迹虽异，商周时则同。世无汉昭烈，千载空卧龙。清夜入孤山，梅花伴幽悄。兴寄香影中，诗成水月表。松梢孤鹤鸣，不觉千山晓。
题四景山水图为仙溪林廷宽赋 其一 春景
作者：黄仲昭
朝代：明

积雨晓初晴，林峦翠如沐。鴶鵴知阳春，桑巅催布谷。骑驴者谁子，寻芳纵吟目。何日脱名缰，青山并幽躅。
题四景山水图为仙溪林廷宽赋 其三 秋景
作者：黄仲昭
朝代：明

幽人隐者流，翛然不外慕。空江罢钓归，寂寞秋山暮。开樽风满楼，吟诗月当户。回看声利场，劳劳正行路。
题四景山水图为仙溪林廷宽赋 其二 夏景
作者：黄仲昭
朝代：明

屋上有青山，屋下有流水。宇宙正薰风，荷花香数里。窗下看书人，应是濂溪子。安得往从之，静观无极理。
题四景山水图为仙溪林廷宽赋 其四 冬景
作者：黄仲昭
朝代：明

我昔谪湖湘，凌冬出畿甸。驱车陇阪间，风雪朝盈面。六合亘顽云，九疑怅难见。披图感旧游，流光去如电。
题四景山水图为仙溪林廷宽赋·春景
作者：黄仲昭
朝代：明

积雨晓初晴，林峦翠如沐。鴶鵴知阳春，桑巅催布谷。骑驴者谁子，寻芳纵吟目。何日脱名缰，青山并幽躅。屋上有青山，屋下有流水。宇宙正薰风，荷花香数里。窗下看书人，应是濂溪子。安得往从之，静观无极理。幽人隐者流，翛然不外慕。空江罢钓归，寂寞秋山暮。开樽风满楼，吟诗月当户。回看声利场，劳劳正行路。我昔谪湖湘，凌冬出畿甸。驱车陇阪间，风雪朝盈面。六合亘顽云，九疑怅难见。披图感旧游，流光去如电。
题四景山水图为李生时爵赋 其一 春景
作者：黄仲昭
朝代：明

春意入遥山，渐觉烧痕绿。驱犊向东皋，一犁雨初足。田园乐事多，吾将返吾毂。
题四景山水图为李生时爵赋 其三 秋景
作者：黄仲昭
朝代：明

风高霜叶稀，潦尽寒潭碧。斜阳罢钓归，浊酒聊自适。冷笑世途人，劳劳不遑息。
题四景山水图为李生时爵赋 其二 夏景
作者：黄仲昭
朝代：明

溪亭雨新霁，青山满前轩。烦熇喜暂息，正襟味道言。此中有真意，富贵何足论。
题四景山水图为李生时爵赋 其四 冬景
作者：黄仲昭
朝代：明

夜来积雪深，晓觉寒威逼。呼童棹扁舟，荡漾安所适。隔溪有寒梅，欲访春消息。
题四景山水图为李生时爵赋·春景
作者：黄仲昭
朝代：明

春意入遥山，渐觉烧痕绿。驱犊向东皋，一犁雨初足。田园乐事多，吾将返吾毂。溪亭雨新霁，青山满前轩。烦熇喜暂息，正襟味道言。此中有真意，富贵何足论。风高霜叶稀，潦尽寒潭碧。斜阳罢钓归，浊酒聊自适。冷笑世途人，劳劳不遑息。夜来积雪深，晓觉寒威逼。呼童棹扁舟，荡漾安所适。隔溪有寒梅，欲访春消息。
题四禽图为徐若川秋官赋海棠鸲鹆
作者：黄仲昭
朝代：明

等闲学得语分明，紫禁春风试一鸣。自是鹰鹯容不得，海棠深处暂停声。
题坦斋所作小画次周翠渠韵
作者：黄仲昭
朝代：明

孤艇斜阳外，群峰紫翠横。水光浮日色，荡漾一川明。
题墨菊一首为延平通守金孔深赋
作者：黄仲昭
朝代：明

楚楚黄花绝可人，晓来含露色尤匀。莫教轻泛柴桑酒，留取芳泉寿剑民。
题壶山惜别图送友人周君归三山
作者：黄仲昭
朝代：明

壶阳腊月梅花发，花下吟诗一送君。求道立残门外雪，思亲望断岭头云。旗亭此日难分手，尊酒何时更论文。明到故园如有忆，音书无惜寄来勤。
题夏太常竹送周翠渠知广德州
作者：黄仲昭
朝代：明

天上清卿写竹工，分明淇澳雨中丛。赠君去作鄣城守，德业期同卫武公。上苑琅玕高百尺，天恩浩荡饱曾沾。一枝带得銮坡雨，洒向南州散酷炎。郡在灵南山秀中，筼筜绕舍翠阴浓。清贫太守庖无肉，春雨犹能赦箨龙。
题夏太常竹送周翠渠知广德州·其一
作者：黄仲昭
朝代：明

天上清卿写竹工，分明淇澳雨中丛。赠君去作鄣城守，德业期同卫武公。
题夏太常竹送周翠渠知广德州·其三
作者：黄仲昭
朝代：明

郡在灵南山秀中，筼筜绕舍翠阴浓。清贫太守庖无肉，春雨犹能赦箨龙。
题夏太常竹送周翠渠知广德州·其二
作者：黄仲昭
朝代：明

上苑琅玕高百尺，天恩浩荡饱曾沾。一枝带得銮坡雨，洒向南州散酷炎。
题太华冬官双喜图
作者：黄仲昭
朝代：明

仙郎游宦岁华深，清节应无愧古今。双鹊也知消息好，高堂日日报佳音。
题子期听伯牙鼓琴图
作者：黄仲昭
朝代：明

不因钟子独知音，山水徒然托意深。千古高风招不返，伤心弗忍抚瑶琴。
题孟浩然寻梅图二首次同年三山王廷用韵
作者：黄仲昭
朝代：明

瑶琴世路少知音，赖有梅花独可寻。折取一枝良不俗，小斋亦足伴清吟。盛唐风雅见遗音，千古斯人何处寻。幸有良工写真意，蹇驴犹似对花吟。
题孟浩然寻梅图二首次同年三山王廷用韵·其一
作者：黄仲昭
朝代：明

瑶琴世路少知音，赖有梅花独可寻。折取一枝良不俗，小斋亦足伴清吟。
题孟浩然寻梅图二首次同年三山王廷用韵·其二
作者：黄仲昭
朝代：明

盛唐风雅见遗音，千古斯人何处寻。幸有良工写真意，蹇驴犹似对花吟。
题守拙卷
作者：黄仲昭
朝代：明

高隐林泉远市朝，半生守拙卧衡茅。浮荣有分从吾好，世事无机任俗嘲。袜雀让教称巧妇，斑鸠自合寄成巢。知君妙契濂溪赋，岂向清时作系匏。
题宋宗室郯勤孝王墓樟树图二首
作者：黄仲昭
朝代：明

胡尘一夜满乾坤，十六陵中草色繁。旧物又随时运去，何如兹树至今存。何如兹树至今存，厚地深蟠百尺根。奕叶孙枝沾雨露，清阴千载庇丘原。
题宋宗室郯勤孝王墓樟树图二首·其一
作者：黄仲昭
朝代：明

胡尘一夜满乾坤，十六陵中草色繁。旧物又随时运去，何如兹树至今存。
题宋宗室郯勤孝王墓樟树图二首·其二
作者：黄仲昭
朝代：明

何如兹树至今存，厚地深蟠百尺根。奕叶孙枝沾雨露，清阴千载庇丘原。
题寿星图寿胡挥使六十
作者：黄仲昭
朝代：明

弧南有星光晰晰，溥照八荒开寿域。降神孕秀应难测，化作人间万夫特。壮岁风云剑三尺，曾扫欃枪树奇迹。拂衣一笑归泉石，绿酒黄花供散逸。转眼流光盈六十，方瞳一双炯如漆。蓬矢桑弧悬此夕，华筵献寿群仙集。瑶池蟠桃如日赤，蓬岛琼浆和露碧。玉皇案上长生籍，姓名特许今增入。乾坤华腴饱餐食，日月精英长呼吸。南山之寿焉能匹，直与天地同无极。
题屈原渔父问答图
作者：黄仲昭
朝代：明

放逐江潭恨不平，偶逢渔父话衷情。可怜狂楚无情甚，竟使忠臣殒此生。
题山水图送宋汝勤赴安州学正次刘学士韵
作者：黄仲昭
朝代：明
体裁：古风

安州我旧游，风景如看画。黉宫清绝隐林塘，别搆茅亭芳树下。诸生幽抱此倾写，舞雩咏归同雅雅。君拜新恩教此州，官清地僻心境幽。榱桷栋梁收拾遍，大手还修五凤楼。嗟我别来今几载，披图犹认旧沧洲。今日题诗送君去，明日空望停云天际头。
题山水小景
作者：黄仲昭
朝代：明

水亭六月冷如秋，捲幔看山百不忧。借问来舟何处客，江湖风浪几时休。
题崆峒拱寿图寿林文华先生母
作者：黄仲昭
朝代：明

云路双丹凤，慈闱献寿觥。养分天禄厚，舞著锦衣轻。南极乘云降，崆峒驾鹤迎。华筵申颂祷，同看海尘生。
题常思岭兰若二首
作者：黄仲昭
朝代：明

天风吹我上招提，回首群峰势尽低。过客登楼因览胜，老僧泚笔请留题。春云阁雨过青嶂，行潦流花入小溪。自笑迂疏成底事，亦驱羸马走东西。蓬莱何处觅仙家，小刹闲吟兴亦赊。门外有山都是竹，庭前无地不栽花。半生牢落多行路，几度经过此啜茶。日暮又投山驿去，回看楼阁倚云斜。
题常思岭兰若二首·其一
作者：黄仲昭
朝代：明

天风吹我上招提，回首群峰势尽低。过客登楼因览胜，老僧泚笔请留题。春云阁雨过青嶂，行潦流花入小溪。自笑迂疏成底事，亦驱羸马走东西。
题常思岭兰若二首·其二
作者：黄仲昭
朝代：明

蓬莱何处觅仙家，小刹闲吟兴亦赊。门外有山都是竹，庭前无地不栽花。半生牢落多行路，几度经过此啜茶。日暮又投山驿去，回看楼阁倚云斜。
题府学正蒙斋黉宫春晓图
作者：黄仲昭
朝代：明

泮水三春破晓时，无边和气袭人衣。研朱细滴花间露，散帙初开竹外扉。坛杏影斜残月坠，鸡窗声动曙光微。人生所学惟忠孝，努力相期共不违。
题张叔著桂林书院中曲水流觞次郑东园韵
作者：黄仲昭
朝代：明

桂林风物擅幽奇，此日追随一憩之。水有渊源流易满，杯行结曲到应迟。莺调簧管来深树，脍切银丝出别池。浮世兹游须尽兴，万牛难挽岁华移。
题张咏谒陈希夷图
作者：黄仲昭
朝代：明

坠驴大笑西归去，买断华山一段云。浮世知心独张咏，无边风月欲平分。
题张良进履图
作者：黄仲昭
朝代：明

天挺人豪遇下邳，留侯遂作帝王师。秦关百二山河破，应是胚胎进履时。
题徐若川秋官山水图用王谏侍御韵
作者：黄仲昭
朝代：明

屋上白云閒，屋下流泉好。遥山几片青，出没林树杪。浮生堕尘网，局促何其小。岂若山中人，悠然豁襟抱。林春花气浓，谷暖莺声早。安得往从之，谈玄坐昏晓。
题怡闲卷和都察院经历黄仲胤韵
作者：黄仲昭
朝代：明
体裁：七言律诗

声利劳人鬓易斑，红尘终日走间关。始知廊庙千钟禄，不及丘园一味闲。载酒日游花屿上，携书时向竹林间。因君便欲辞轩冕，风月平分数亩山。
题悬崖蘸水梅
作者：黄仲昭
朝代：明

金鼎调羹未有期，独依幽谷擅清奇。夜深溪月弄清影，水底分明又一枝。
题扇面伯牙鼓琴图为同年谈时英赋
作者：黄仲昭
朝代：明

山水遗音识者稀，浮生幸有故人知。明朝又向江头别，安得黄金铸子期。
题扇面子猷访戴图
作者：黄仲昭
朝代：明

入夜怀人思不禁，冲寒一棹度山阴。兴来归去江云暝，门掩千峰积雪深。
题扇面小景
作者：黄仲昭
朝代：明

阴阴绿树散清凉，扶醉同消夏日长。一段溪山看不尽，浩歌相对任斜阳。
题扇面山水二首为林贵实赋
作者：黄仲昭
朝代：明

碧霭深中结草庐，松风入座四窗虚。山辉泽媚无穷趣，疑有幽人此读书。茅衡几架隔遥岑，万壑岚光结昼阴。欲抱瑶琴访清隐，寒林无路白云深。
题扇面山水二首为林贵实赋·其一
作者：黄仲昭
朝代：明

碧霭深中结草庐，松风入座四窗虚。山辉泽媚无穷趣，疑有幽人此读书。
题扇面山水二首为林贵实赋·其二
作者：黄仲昭
朝代：明

茅衡几架隔遥岑，万壑岚光结昼阴。欲抱瑶琴访清隐，寒林无路白云深。
题扇面画
作者：黄仲昭
朝代：明

扁舟闲傍绿杨汀，濯足沧浪酒未醒。铁笛独横斜照里，数声吹与水龙听。
题昭武高挥使钟吕二仙图和谢大参韵
作者：黄仲昭
朝代：明

我闻二仙翁，翩然拂尘服。携手问还丹，世事瞑双目。丹成共遐举，离人立于独。兹事盖窈冥，有无未能卜。而我独爱翁，萧散青山麓。不荣文锦裳，不贵黄金屋。秋雨饭胡麻，春风羹杞菊。绿醑酿初成，开尊味醲郁。兴来即倾倒，枕藉山中宿。金谷花戎戎，长安车辘辘。天道有乘除，得失互倚伏。翁应达兹理，优游在空谷。安得往从之，云山并幽躅。
题林君叔孟秀远亭二首
作者：黄仲昭
朝代：明

系马幽亭久未旋，亭前景物各争妍。倚天晴翠千峰出，绕郭苍烟万井连。花影乱侵徐孺榻，莺声巧和伯牙弦。因君欲买西邻地，风月平分过暮年。小亭新结傍幽蹊，窗户平临翠筱齐。宿雨收残山霭湿，浮云飞尽海天低。树连睥睨参差见，花隐房栊咫尺迷。安得笔端生五色，尽收佳景入新题。
题林君叔孟秀远亭二首·其一
作者：黄仲昭
朝代：明

系马幽亭久未旋，亭前景物各争妍。倚天晴翠千峰出，绕郭苍烟万井连。花影乱侵徐孺榻，莺声巧和伯牙弦。因君欲买西邻地，风月平分过暮年。
题林君叔孟秀远亭二首·其二
作者：黄仲昭
朝代：明

小亭新结傍幽蹊，窗户平临翠筱齐。宿雨收残山霭湿，浮云飞尽海天低。树连睥睨参差见，花隐房栊咫尺迷。安得笔端生五色，尽收佳景入新题。
题林君惟华秋江独钓图和李君唐英韵
作者：黄仲昭
朝代：明

托迹沧浪识者稀，海鸥汀鹭日相依。投竿一笑寒云暝，世事无心任落晖。
题林君长荣幽居和姨夫方先生韵
作者：黄仲昭
朝代：明

绿阴深处结幽居，地僻依稀隐者庐。绕舍半栽陶令菊，满窗尽积邺侯书。踏残庭月夜吟句，斸破畦云晓种蔬。教子暇时携酒伴，登山临水乐何如。
题林氏婿宜荣翠庭卷和杨大参韵二首
作者：黄仲昭
朝代：明

佳趣盈庭浩莫禁，春风积翠浅还深。理从橐籥机中悟，诗向池塘梦里寻。日煖浓香薰寿酒，雨馀生意契吾心。老予粗识濂溪意，剧论时容杖屦临。寸心役物苦难禁，揭扁藏修托意深。天地化工随处见，鸢鱼理趣个中寻。须酬韦相传经志，莫负侯翁择婿心。万里应从跬步始，青编珍重日窥临。
题林氏婿宜荣翠庭卷和杨大参韵二首·其一
作者：黄仲昭
朝代：明

佳趣盈庭浩莫禁，春风积翠浅还深。理从橐籥机中悟，诗向池塘梦里寻。日煖浓香薰寿酒，雨馀生意契吾心。老予粗识濂溪意，剧论时容杖屦临。
题林氏婿宜荣翠庭卷和杨大参韵二首·其二
作者：黄仲昭
朝代：明

寸心役物苦难禁，揭扁藏修托意深。天地化工随处见，鸢鱼理趣个中寻。须酬韦相传经志，莫负侯翁择婿心。万里应从跬步始，青编珍重日窥临。
题林纯礼户部山水图三首石室薰风
作者：黄仲昭
朝代：明

赤日烧空方六月，石室招提最清绝。薰风习习起岩阿，爽气萧萧满林樾。林君自是人中仙，寻幽惯醉薰风前。簉羽鹓班今几载，旧游回首心悬悬。半幅生绡写幽致，吟边犹觉生凉意。忆昔曾同泛烟艇，特访绶溪良夜景。皓月含秋镜一轮，晴波漾彩金千顷。萍梗飘零苦不常，又从云路同翱翔。眼前皓月虽无恙，其奈山川非故乡。他日青霄济时了，还溯流光共吟眺。天孙夜剪银河水，散作琪花满林卉。平湖万顷如月明，老龙惊舞澄潭里。我昔钓雪苍苔矶，饱吸清气归吟脾。羸马别来成底事，但觉尘土缁人衣。何日扁舟棹晴雪，湖心洗我襟怀洁。
题林纯礼户部山水图三首石室薰风 其三 玉湖霁雪
作者：黄仲昭
朝代：明

天孙夜剪银河水，散作琪花满林卉。平湖万顷如月明，老龙惊舞澄潭里。我昔钓雪苍苔矶，饱吸清气归吟脾。羸马别来成底事，但觉尘土缁人衣。何日扁舟棹晴雪，湖心洗我襟怀洁。
题林纯礼户部山水图三首石室薰风 其二 绶溪秋月
作者：黄仲昭
朝代：明

忆昔曾同泛烟艇，特访绶溪良夜景。皓月含秋镜一轮，晴波漾彩金千顷。萍梗飘零苦不常，又从云路同翱翔。眼前皓月虽无恙，其奈山川非故乡。他日青霄济时了，还溯流光共吟眺。
题林纯礼户部山水图三首石室薰风·其一
作者：黄仲昭
朝代：明

赤日烧空方六月，石室招提最清绝。薰风习习起岩阿，爽气萧萧满林樾。林君自是人中仙，寻幽惯醉薰风前。簉羽鹓班今几载，旧游回首心悬悬。半幅生绡写幽致，吟边犹觉生凉意。
题梅
作者：黄仲昭
朝代：明

山人自昔多佳兴，手种梅花满幽径。风韵寻常尽绝奇，况有明月相辉映。夜深索笑檐之隅，仰视天宇如冰壶。独嗅寒香不成寐，起酹尊酒招林逋。何当借榻梅边屋，长与梅花伴幽独。饱收清气归肝肠，一洗胸中旧尘俗。
题渊明像
作者：黄仲昭
朝代：明

典午乾坤已莫支，一官岂为督邮辞。壮怀激烈无由写，尽付东篱浊酒卮。
题王孟端画竹
作者：黄仲昭
朝代：明

九龙山人标格奇，平生与竹同襟期。兴来为竹写真意，笔端飒飒生凉飔。一枝高拂青霄雾，葛陂神物化龙去。一枝低扫白石苔，缑山仙子乘鸾来。疏影微茫远还碧，颇似潇湘秋月夕。翠色茏葱近更深，又似淇园春雨晴。昔年老可今安在，遗迹流传重千载。山人挥洒更入神，使可见之心亦骇。我家闽山丛竹幽，朅来不见心悠悠。今日披图看风景，分明一段闽山秋。
题画
作者：黄仲昭
朝代：明

纷纷浮世上，举眼皆尘俗。蓬莱杳何许，但见云海绿。呼童抱瑶琴，青山纵遐瞩。欲弹山水调，和以阳春曲。缅怀钟子期，百身恨难赎。皓月幸无恙，流光满林麓。夜夜照孤琴，庶以慰幽独。
题画山水扇
作者：黄仲昭
朝代：明

结屋苍松里，悠然趣不群。柴门扃湿翠，萝径入寒云。山转红尘隔，溪横碧霭分。烟霞应莫恋，天上有明君。
题画梅为余君稷兴赋
作者：黄仲昭
朝代：明

一脉阳和初破冻，孤根得气先萌动。南枝北枝烂熳开，商鼎已作和羹梦。轻风时度岩谷间，清香万斛飘人寰。独抱冰霜清白操，耻竞桃李芳菲颜。一般风味尤奇绝，夜静林梢上寒月。疏影横窗舞翠虬，残英满地飞香雪。素志宁甘没草莱，移根终向上林栽。春色无边独占断，群花不敢争先开。
题画竹三首为同年鲍栗之赋
作者：黄仲昭
朝代：明

苍苔迸破箨犹含，太守清贫亦不馋。剪伐不加生意足，凌霄高节碧毵毵。饱沭东君雨露私，森森劲节与云齐。春风养就林间实，留待丹山彩凤栖。忆昔銮坡寓直时，琅玕节下遍题诗。十年湖海仙凡隔，今日披图有所思。
题画竹三首为同年鲍栗之赋·其一
作者：黄仲昭
朝代：明

苍苔迸破箨犹含，太守清贫亦不馋。剪伐不加生意足，凌霄高节碧毵毵。
题画竹三首为同年鲍栗之赋·其三
作者：黄仲昭
朝代：明

忆昔銮坡寓直时，琅玕节下遍题诗。十年湖海仙凡隔，今日披图有所思。
题画竹三首为同年鲍栗之赋·其二
作者：黄仲昭
朝代：明

饱沭东君雨露私，森森劲节与云齐。春风养就林间实，留待丹山彩凤栖。
题画竹二首 其一 晚凉
作者：黄仲昭
朝代：明

我昔爱此君，手植清溪曲。春雨长龙孙，森然数竿玉。风摇疏影长，日转新阴绿。披襟趁晚凉，啸歌净炎燠。年来亦何事，东驰复西逐。披图见此君，俯首愧尘俗。
题画竹二首 其二 甘泽
作者：黄仲昭
朝代：明

蔼蔼碧琅玕，托根傍苔石。挺拔霜霰馀，苍然含正色。况复新雨过，薿薿增润泽。伟哉卫武公，学已跻圣域。淇澳播声诗，托此比其德。有志希圣贤，兹图视为则。
题画竹二首·晚凉
作者：黄仲昭
朝代：明

我昔爱此君，手植清溪曲。春雨长龙孙，森然数竿玉。风摇疏影长，日转新阴绿。披襟趁晚凉，啸歌净炎燠。年来亦何事，东驰复西逐。披图见此君，俯首愧尘俗。蔼蔼碧琅玕，托根傍苔石。挺拔霜霰馀，苍然含正色。况复新雨过，薿薿增润泽。伟哉卫武公，学已跻圣域。淇澳播声诗，托此比其德。有志希圣贤，兹图视为则。
题画芹菜为李少参士元赋
作者：黄仲昭
朝代：明

何人洒墨写芳芹，眼底犹疑散苾芬。参看一心堪赞理，不须持此献明君。神农品第列佳蔬，一种清香风味殊。冰蘖知君恒自励，饱餐应不羡甘腴。
题画芹菜为李少参士元赋·其一
作者：黄仲昭
朝代：明

何人洒墨写芳芹，眼底犹疑散苾芬。参看一心堪赞理，不须持此献明君。
题画芹菜为李少参士元赋·其二
作者：黄仲昭
朝代：明

神农品第列佳蔬，一种清香风味殊。冰蘖知君恒自励，饱餐应不羡甘腴。
题画鱼五首为刘方伯赋
作者：黄仲昭
朝代：明

二月澄江春浩荡，游鱼共逐桃花浪。就中锦鲤独殊常，轩然欲奋青霄上。头角行看变化成，鞭雷掣电游紫清。捲起沧溟千万顷，散作霖雨苏苍生。却笑长鲸数千尺，横海吞舟亦何益。神鱼游戏清江浒，三十六鳞尽堪数。风云未会暂徜徉，鳅鳝区区亦为伍。一朝变化升天池，凡介纤鳞那敢窥。丈夫未遇亦如此，纷纷薄俗休相欺。东风吹春满平湖，游鱼作队依菰蒲。一鱼悠然出深藻，细鳞巨口形如鲈。举网中流鱼可得，尊中况有新篘碧。我欲唤起东坡翁，共泛扁舟过赤壁。圣主恩波溥八夤，群鱼亦得沾深仁。有鱼依蒲玉为质，有鱼戏藻金为鳞。跃浪才看在芳渚，沿流又入深渊去。因知至理亦如斯，随事随时无定处。昔年通籍金銮署，太液池边日来去。苍鳞隔藻弄晴晖，紫蟹攀荷吸朝露。仙凡一隔经几秋，此景不见心悠悠。今日披图赏幽致，却疑重向池边游。
题画鱼五首为刘方伯赋·其一
作者：黄仲昭
朝代：明

二月澄江春浩荡，游鱼共逐桃花浪。就中锦鲤独殊常，轩然欲奋青霄上。头角行看变化成，鞭雷掣电游紫清。捲起沧溟千万顷，散作霖雨苏苍生。却笑长鲸数千尺，横海吞舟亦何益。
题画鱼五首为刘方伯赋·其三
作者：黄仲昭
朝代：明

东风吹春满平湖，游鱼作队依菰蒲。一鱼悠然出深藻，细鳞巨口形如鲈。举网中流鱼可得，尊中况有新篘碧。我欲唤起东坡翁，共泛扁舟过赤壁。
题画鱼五首为刘方伯赋·其二
作者：黄仲昭
朝代：明

神鱼游戏清江浒，三十六鳞尽堪数。风云未会暂徜徉，鳅鳝区区亦为伍。一朝变化升天池，凡介纤鳞那敢窥。丈夫未遇亦如此，纷纷薄俗休相欺。
题画鱼五首为刘方伯赋·其五
作者：黄仲昭
朝代：明

昔年通籍金銮署，太液池边日来去。苍鳞隔藻弄晴晖，紫蟹攀荷吸朝露。仙凡一隔经几秋，此景不见心悠悠。今日披图赏幽致，却疑重向池边游。
题画鱼五首为刘方伯赋·其四
作者：黄仲昭
朝代：明

圣主恩波溥八夤，群鱼亦得沾深仁。有鱼依蒲玉为质，有鱼戏藻金为鳞。跃浪才看在芳渚，沿流又入深渊去。因知至理亦如斯，随事随时无定处。
题白莲
作者：黄仲昭
朝代：明

蓬岛仙姝浅淡妆，翠旌羽盖渡沧浪。镜奁不是无朱粉，羞与奸谀比六郎。
题睡渔父图
作者：黄仲昭
朝代：明

孤舟稳卧芦花里，占断沧浪一段云。莫向江湖轻钓客，太公千古树奇勋。
题紫菜图
作者：黄仲昭
朝代：明

柔丛细蹙紫罗纹，历尽冰霜亦自春。更有一般清绝味，嚼来满鼻散芳辛。
题羲之观鹅图
作者：黄仲昭
朝代：明

纷纷世事不堪论，典午乾坤势已分。书罢黄庭无个事，闲开池馆看鹅群。
题老子授尹喜道德经图
作者：黄仲昭
朝代：明

叹息淳风日已沦，深探性命著微言。当年不授关门尹，万古谁知道德尊。
题芦雁扇和李君唐英韵
作者：黄仲昭
朝代：明

相呼相唤下回塘，秋水芦花一望长。万里云霄身未达，数声嘹唳送斜阳。
题苍鸲鹆为宁方伯元善赋
作者：黄仲昭
朝代：明

东风吹绿垂杨枝，摇烟飏日轻如丝。幽鸟飞来立枝上，金眸苍羽标格奇。慧性还能学人语，花外时闻数声度。好音拟奏蓬莱宫，雕笼鹦鹉休相妒。
题葡萄为林君伯正赋
作者：黄仲昭
朝代：明

老藤偃蹇露颗悬，恍惚骊龙抱珠眠。只恐风云一朝会，奋迅直上苍苍天。
题葡萄次罗艮斋韵
作者：黄仲昭
朝代：明

移根大宛渡沧溟，风雨园林几晦冥。半夜月明送清影，龙蛇散乱走空庭。
题谷城春色图为徐若川秋官赋
作者：黄仲昭
朝代：明

谷城风景浩无涯，春入林峦景更嘉。万顷松阴晴滴翠，半岩花气煖蒸霞。降神长见钟人杰，兴雨时能润物华。早晚公卿佳应协，凤㘅丹诏到君家。
题进士起家卷
作者：黄仲昭
朝代：明

龙头鼻祖家声旧，又见闻孙起盛时。笔健应扛汾水鼎，才高独占郤林枝。宸聪快睹天人策，睿眷荣超礼乐司。故物青毡今尚在，继承还为后人期。
题钓台图
作者：黄仲昭
朝代：明

光武中兴网俊才，先生晦迹隐蒿莱。云台寥落成榛莽，万古犹传旧钓台。
题钟吕传道图
作者：黄仲昭
朝代：明

传得壶天却老方，茫茫八极任翱翔。颓龄若使真能制，大济苍生总寿康。
题钟处士梅溪卷
作者：黄仲昭
朝代：明

若人爱幽雅，结屋清溪曲。溪上种梅花，几株深绕屋。穷冬时冱寒，雪霜锢林木。惟兹保太和，繁花粲如玉。主人日无事，花底纵吟目。徙倚嗅寒香，拍拍春满腹。世人逐浮荣，奔走不停毂。谁知方寸心，中有尘万斛。曾如溪上翁，俯仰无羁束。何当谢簪缨，相从在林谷。酌兹溪上水，一洗人间俗。
题镇海朱大尹渔樵耕牧图次翠渠韵
作者：黄仲昭
朝代：明

乾坤何处是通津，谢却浮荣避俗尘。渔笛数声芳渚暮，樵歌一曲碧山春。高秋禾黍遍层陇，落日牛羊归四邻。架有琴书尊有酒，何须蓬岛觅仙人。
题陈太守抱瓮亭
作者：黄仲昭
朝代：明

瓦瓮浇蔬手自携，汉阴老圃是吾师。灵扃春意长无恙，世路机心总不知。狡兔谩劳三穴巧，痴鸠甘守一巢危。愿公且未投簪去，坐镇民风息险巇。
题青鸟
作者：黄仲昭
朝代：明

青鸟自瑶池，来向琼枝息。清风散好音，旭日耀奇色。借问蟠桃花，何时重结实。欲采祝吾亲，团圞跻寿域。
题魏宪长山水四首 其一 春景
作者：黄仲昭
朝代：明

乾坤昨夜东风起，春入林峦绚青紫。眼前风物有如此，世间何处差可拟。初疑皇都二月时，花衢柳陌相蔽亏。使君退直金銮殿，独骑骢马行春熙。又疑五羊城下路，海色山光杂烟树。使君按节观民风，星轺时向棠阴驻。又疑山水如钱塘，雨馀处处民耕桑。使君分宪恤民隐，阴崖寒谷回春阳。又疑风光似南浦，滕王高阁临江渚。使君持宪豺虎藏，千里湖山民按堵。兹图虽云咫尺中，俯仰意态应无穷。题诗愧无五彩笔，为君聊纪曾游踪。
题魏宪长山水四首 其三 秋景
作者：黄仲昭
朝代：明

昔余早谢红尘鞅，诛茅结屋青山上。青山偃蹇如傲人，我意不与山相让。日出群峰雾露馀，乾坤俯仰如冰壶。翠竹丹枫列图画，清泉爽籁鸣笙竽。架有诗书尊有酒，尽洗胸中旧尘垢。升沈荣辱岂吾忧，耳目肺肠皆我有。年来失计辞故乡，应召万里朝明光。圣恩特畀西江节，要令士俗回淳庞。驰驱誓竭驽骀力，世路多虞苦难测。半生心事竟沈冥，依旧尘埃满胸臆。昨宵飞梦乡山陬，看山转觉心含羞。寄语移文未须作，琴书非久归林丘。
题魏宪长山水四首 其二 夏景
作者：黄仲昭
朝代：明

青山万叠高崔嵬，流水几道相萦回。晓日村墟烟霭散，薰风楼阁帘栊开。漳南古称形胜地，家尚诗书人礼义。海滨邹鲁名尚存，图中风景无乃是。故家门巷深复深，千章古木青森森。赤日行空绝炎暑，绿云满地屯清阴。使君亦是漳名族，林隙依稀见华屋。牙签插架光陆离，弦诵通宵声断续。学成万里趋天关，手扣阊阖呈琅玕。中外激扬振风纪，姓名已覆金瓯间。岁旱还期沛甘泽，回首故山归未得。他日功成作昼游，山川定应增秀色。
题魏宪长山水四首 其四 冬景
作者：黄仲昭
朝代：明

顽云亘野同一色，朔风驱霰声瑟瑟。须臾散作六花飞，天外群峰头尽白。入夜郊原积渐平，江树幻作玕琪林。山人中酒睡初起，却疑六合秋蟾明。我家炎方地少雪，宦邸惊看豪兴发。偶因公事出郊坰，纵目湖山赏奇绝。城东绮阁诸王孙，娇歌响遏行空云。城西甲第多豪门，流霞泛满黄金尊。宪台使君偏耐冷，自击清冰煮春茗。锦裘珍馔非不能，民有饥寒心未忍。殷勤起访溪边梅，乾坤春信何时回。欲挽阳和遍寰宇，尽令寒士欢颜开。
题魏宪长山水四首·春景
作者：黄仲昭
朝代：明

乾坤昨夜东风起，春入林峦绚青紫。眼前风物有如此，世间何处差可拟。初疑皇都二月时，花衢柳陌相蔽亏。使君退直金銮殿，独骑骢马行春熙。又疑五羊城下路，海色山光杂烟树。使君按节观民风，星轺时向棠阴驻。又疑山水如钱塘，雨馀处处民耕桑。使君分宪恤民隐，阴崖寒谷回春阳。又疑风光似南浦，滕王高阁临江渚。使君持宪豺虎藏，千里湖山民按堵。兹图虽云咫尺中，俯仰意态应无穷。题诗愧无五彩笔，为君聊纪曾游踪。青山万叠高崔嵬，流水几道相萦回。晓日村墟烟霭散，薰风楼阁帘栊开。漳南古称形胜地，家尚诗书人礼义。海滨邹鲁名尚存，图中风景无乃是。故家门巷深复深，千章古木青森森。赤日行空绝炎暑，绿云满地屯清阴。使君亦是漳名族，林隙依稀见华屋。牙签插架光陆离，弦诵通宵声断续。学成万里趋天关，手扣阊阖呈琅玕。中外激扬振风纪，姓名已覆金瓯间。岁旱还期沛甘泽，回首故山归未得。他日功成作昼游，山川定应增秀色。昔余早谢红尘鞅，诛茅结屋青山上。青山偃蹇如傲人，我意不与山相让。日出群峰雾露馀，乾坤俯仰如冰壶。翠竹丹枫列图画，清泉爽籁鸣笙竽。架有诗书尊有酒，尽洗胸中旧尘垢。升沈荣辱岂吾忧，耳目肺肠皆我有。年来失计辞故乡，应召万里朝明光。圣恩特畀西江节，要令士俗回淳庞。驰驱誓竭驽骀力，世路多虞苦难测。半生心事竟沈冥，依旧尘埃满胸臆。昨宵飞梦乡山陬，看山转觉心含羞。寄语移文未须作，琴书非久归林丘。顽云亘野同一色，朔风驱霰声瑟瑟。须臾散作六花飞，天外群峰头尽白。入夜郊原积渐平，江树幻作玕琪林。山人中酒睡初起，却疑六合秋蟾明。我家炎方地少雪，宦邸惊看豪兴发。偶因公事出郊坰，纵目湖山赏奇绝。城东绮阁诸王孙，娇歌响遏行空云。城西甲第多豪门，流霞泛满黄金尊。宪台使君偏耐冷，自击清冰煮春茗。锦裘珍馔非不能，民有饥寒心未忍。殷勤起访溪边梅，乾坤春信何时回。欲挽阳和遍寰宇，尽令寒士欢颜开。
题鸲鹆
作者：黄仲昭
朝代：明

幽禽何处来，飞向琅玕树。金眸烁晴曦，鲜羽濯朝露。春风紫禁中，奇音数声度。鹦鹉噤无言，花间屡惊顾。
首夏病中偶成
作者：黄仲昭
朝代：明

九十春光病里过，不堪佳景尽蹉跎。儿童又向床前语，树上青梅熟已多。
马嵬三首集句
作者：黄仲昭
朝代：明

直北关山金鼓振，英雄无策庇婵娟。一朝艳质化尘土，明日何人拾翠钿。风散綵云飘碧落，苔生辇路湿苍烟。明眸皓齿今何在，满眼梨花哭杜鹃。千里佳期一夕休，空馀涕泪洒清秋。魂归辽海云迷树，梦断江城月满楼。毛骨已随天地老，江山空结古今愁。长生殿古生青草，七夕何人望斗牛。潇潇疏雨响残除，壮士吹笳惨不舒。白玉帐寒鸳梦绝，蒲萄衾冷夜窗虚。碧鸡祠下杜鹃叫，白帝城边古木疏。海阔天高不知处，蓬莱何日候仙车。
马嵬三首集句·其一
作者：黄仲昭
朝代：明

直北关山金鼓振，英雄无策庇婵娟。一朝艳质化尘土，明日何人拾翠钿。风散綵云飘碧落，苔生辇路湿苍烟。明眸皓齿今何在，满眼梨花哭杜鹃。
马嵬三首集句·其三
作者：黄仲昭
朝代：明

潇潇疏雨响残除，壮士吹笳惨不舒。白玉帐寒鸳梦绝，蒲萄衾冷夜窗虚。碧鸡祠下杜鹃叫，白帝城边古木疏。海阔天高不知处，蓬莱何日候仙车。
马嵬三首集句·其二
作者：黄仲昭
朝代：明

千里佳期一夕休，空馀涕泪洒清秋。魂归辽海云迷树，梦断江城月满楼。毛骨已随天地老，江山空结古今愁。长生殿古生青草，七夕何人望斗牛。
鲤湖纪游十首和先辈龚司训韵
作者：黄仲昭
朝代：明

瘦筇吟倚上苔梯，路入深林望转迷。料得仙宫应不远，白云深处午鸡啼。清湍数里逶迤来，绕向仙宫一鉴开。身世分明方外境，谁言弱水隔蓬莱。决决泉流溅石虹，青青瑶草卧仙尨。道人洞里朝元去，看院惟留鹤一双。芒鞋远谒洞中天，只为双亲已暮年。此意群仙如洞鉴，今宵好梦愿相传。幽潭百尺众流钟，下瞰深崖一脉通。胜槩应从天地辟，人间风景迥难同。丹成八表任遨游，丹灶空存几度秋。欲丐灵丹换凡骨，不知仙子肯从否。帘捲珠宫月满床，清风细细袅炉香。病躯无计堪调摄，安得还丹一粒尝。寒流几派泻层湍，声撼长空去不还。夜半忽惊清梦觉，却疑风雨响琅玕。山色摩空势欲齐，时闻幽鸟隔云啼。新诗吟就无穷趣，起向琅玕节下题。风光端不让天台，百尺珠帘映日开。寄语道人留半榻，功名债了拟重来。
鲤湖纪游十首和先辈龚司训韵·其一
作者：黄仲昭
朝代：明

瘦筇吟倚上苔梯，路入深林望转迷。料得仙宫应不远，白云深处午鸡啼。
鲤湖纪游十首和先辈龚司训韵·其七
作者：黄仲昭
朝代：明

帘捲珠宫月满床，清风细细袅炉香。病躯无计堪调摄，安得还丹一粒尝。
鲤湖纪游十首和先辈龚司训韵·其三
作者：黄仲昭
朝代：明

决决泉流溅石虹，青青瑶草卧仙尨。道人洞里朝元去，看院惟留鹤一双。
鲤湖纪游十首和先辈龚司训韵·其九
作者：黄仲昭
朝代：明

山色摩空势欲齐，时闻幽鸟隔云啼。新诗吟就无穷趣，起向琅玕节下题。
鲤湖纪游十首和先辈龚司训韵·其二
作者：黄仲昭
朝代：明

清湍数里逶迤来，绕向仙宫一鉴开。身世分明方外境，谁言弱水隔蓬莱。
鲤湖纪游十首和先辈龚司训韵·其五
作者：黄仲昭
朝代：明

幽潭百尺众流钟，下瞰深崖一脉通。胜槩应从天地辟，人间风景迥难同。
鲤湖纪游十首和先辈龚司训韵·其八
作者：黄仲昭
朝代：明

寒流几派泻层湍，声撼长空去不还。夜半忽惊清梦觉，却疑风雨响琅玕。
鲤湖纪游十首和先辈龚司训韵·其六
作者：黄仲昭
朝代：明

丹成八表任遨游，丹灶空存几度秋。欲丐灵丹换凡骨，不知仙子肯从否。
鲤湖纪游十首和先辈龚司训韵·其十
作者：黄仲昭
朝代：明

风光端不让天台，百尺珠帘映日开。寄语道人留半榻，功名债了拟重来。
鲤湖纪游十首和先辈龚司训韵·其四
作者：黄仲昭
朝代：明

芒鞋远谒洞中天，只为双亲已暮年。此意群仙如洞鉴，今宵好梦愿相传。
示郑真
作者：黄仲瑱
朝代：明

盍簪长恨昔年疏，白首过从叹谪居。已喜潮人师赵德，未须狗监荐相如。向来涂抹真成梦，老去穷愁好著书。郑老襟期更萧散，可能添我共观鱼。雨涧奔泉决岸沙，沉沉破屋听檐花。尘编满室空生蠹，湿灶无烟祇吠蛙。三径已荒陶令菊，一廛聊种邵平瓜。莫云回首西城近，何日敲门共试茶。
示郑真·其一
作者：黄仲瑱
朝代：明

盍簪长恨昔年疏，白首过从叹谪居。已喜潮人师赵德，未须狗监荐相如。向来涂抹真成梦，老去穷愁好著书。郑老襟期更萧散，可能添我共观鱼。
示郑真·其二
作者：黄仲瑱
朝代：明

雨涧奔泉决岸沙，沉沉破屋听檐花。尘编满室空生蠹，湿灶无烟祇吠蛙。三径已荒陶令菊，一廛聊种邵平瓜。莫云回首西城近，何日敲门共试茶。
题画
作者：黄伋
朝代：明
体裁：五言绝句

秋霁爱登临，历历亭皋路。不学米于菟，模糊雨中树。
丁亥元日
作者：黄佐
朝代：明

朔云自绕滦河曲，燕树遥连汉苑斜。彩鹢独依河畔柳，新莺应到苑中花。三朝礼乐开青琐，万里冠裳拥翠华。去去沧江回首地，太平歌颂落烟霞。
丁亥除夕
作者：黄佐
朝代：明

旅馆频年过岁除，莱衣今夕乐何如。摇摇蜡炬轻风里，浅浅霞杯细雨馀。江海只便鱼入馔，烟霞惟恐鹤传书。等閒又被梅花恼，漏泄春光满敝庐。
丁亥除夕
作者：黄佐
朝代：明
体裁：诗

旅馆频年过岁除，莱衣今夕乐何如。
摇摇蜡炬轻风里，浅浅霞杯细雨馀。
江海只便鱼入馔，烟霞惟恐鹤传书。
等闲又被梅花恼，漏泄春光满敝庐。
丁祭早盥偶成
作者：黄佐
朝代：明

早盥怀玄圣，逢秋感慨多。砌蛩闻暗室，庭树挂明河。紞紞风谯急，丝丝雪鬓皤。乘桴浮海意，千载竟如何。
三江毛尚书致仕归姑苏留别次韵
作者：黄佐
朝代：明

笑别鹓行问鹤田，归来林壑故依然。月明震泽秋应早，柳映阊门地亦偏。黄阁未曾登扈圣，青山相对更怀贤。东曹此日情何限，目断冥鸿在远天。
三穷啚诗时九首为周侍御同年
作者：黄佐
朝代：明

缝裳须用缄，和瑟须鸣琴。芳年才十七，与君结同心。譬彼梧桐枝，萋萋倚云岑。岂知双鸾曲，翻成孤鹄吟。幽灯照穗帷，凄恻谁能禁。芙蓉含早霜，亭亭立清沚。中虽怀苦心，所幸有莲子。结根彻黄泉，不惜为君死。抚膺顾遗腹，一脉尚存此。雌雄嗟未判，血泪徒盈眦。逝水无回波，断发不返根。燕好甫三载，音容俄九原。高堂有舅姑，谁与供晨昏。悬弧倘不遂，妾身安用存。恸哭视苍天，悠悠竟何言。力田终有获，绩纺终成布。谁言迈种德，一绝如零露。越月兼逾旬，祥驹自天鹜。尊嫜惊且喜，风骨俨如父。提携方自兹，陟岵增怀慕。衡茅勿云蔀，闯门当见天。孩提勿云小，宗祏当绵延。弥月拜舅姑，缟素登堂前。嗟哉老无子，仗尔娱暮年。尔孤不识父，呱呱泪如泉。绵绵孤生瓞，子母相钩带。旦夕勤护持，惧为风雪害。周宗已磬石，孟母犹教诫。乌啼书幌月，鸣机答虚籁。旌弓方骍骍，奋志从此迈。霜蹄肃皇路，云翼腾天池。旭日送檐鹊，秋风飘桂枝。憟憟未亡人，幸此光荣时。驱车向京洛，宾兴有程期。山川复悠邈，离忧良在兹。北堂有慈竹，孙枝淩云起。孤儿复抱子，兰阶映瑶珥。四世萃一门，九原闻亦喜。割鲜开锦席，犀钱一何绮。沉忧天所释，树萱乃徒尔。赤霄坦如底，骢马高腾骧。顾见风中木，戚戚犹惨伤。缄情达枫陛，鸾凤森翱翔。巍峨表宅里，恩渥光泉乡。我矢三穷诗，天道固有常。
三穷啚诗时九首为周侍御同年·其一
作者：黄佐
朝代：明

缝裳须用缄，和瑟须鸣琴。芳年才十七，与君结同心。譬彼梧桐枝，萋萋倚云岑。岂知双鸾曲，翻成孤鹄吟。幽灯照穗帷，凄恻谁能禁。
三穷啚诗时九首为周侍御同年·其一
作者：黄佐
朝代：明
体裁：古风

缝裳须用缄，和瑟须鸣琴。芳年才十七，与君结同心。譬彼梧桐枝，萋萋倚云岑。岂知双鸾曲，翻成孤鹄吟。幽灯照繐帷，凄恻谁能禁。
三穷啚诗时九首为周侍御同年·其七
作者：黄佐
朝代：明

霜蹄肃皇路，云翼腾天池。旭日送檐鹊，秋风飘桂枝。憟憟未亡人，幸此光荣时。驱车向京洛，宾兴有程期。山川复悠邈，离忧良在兹。
三穷啚诗时九首为周侍御同年·其三
作者：黄佐
朝代：明

逝水无回波，断发不返根。燕好甫三载，音容俄九原。高堂有舅姑，谁与供晨昏。悬弧倘不遂，妾身安用存。恸哭视苍天，悠悠竟何言。
三穷啚诗时九首为周侍御同年·其九
作者：黄佐
朝代：明

赤霄坦如底，骢马高腾骧。顾见风中木，戚戚犹惨伤。缄情达枫陛，鸾凤森翱翔。巍峨表宅里，恩渥光泉乡。我矢三穷诗，天道固有常。
三穷啚诗时九首为周侍御同年·其二
作者：黄佐
朝代：明

芙蓉含早霜，亭亭立清沚。中虽怀苦心，所幸有莲子。结根彻黄泉，不惜为君死。抚膺顾遗腹，一脉尚存此。雌雄嗟未判，血泪徒盈眦。
三穷啚诗时九首为周侍御同年·其五
作者：黄佐
朝代：明

衡茅勿云蔀，闯门当见天。孩提勿云小，宗祏当绵延。弥月拜舅姑，缟素登堂前。嗟哉老无子，仗尔娱暮年。尔孤不识父，呱呱泪如泉。
三穷啚诗时九首为周侍御同年·其八
作者：黄佐
朝代：明

北堂有慈竹，孙枝淩云起。孤儿复抱子，兰阶映瑶珥。四世萃一门，九原闻亦喜。割鲜开锦席，犀钱一何绮。沉忧天所释，树萱乃徒尔。
三穷啚诗时九首为周侍御同年·其六
作者：黄佐
朝代：明

绵绵孤生瓞，子母相钩带。旦夕勤护持，惧为风雪害。周宗已磬石，孟母犹教诫。乌啼书幌月，鸣机答虚籁。旌弓方骍骍，奋志从此迈。
三穷啚诗时九首为周侍御同年·其四
作者：黄佐
朝代：明

力田终有获，绩纺终成布。谁言迈种德，一绝如零露。越月兼逾旬，祥驹自天鹜。尊嫜惊且喜，风骨俨如父。提携方自兹，陟岵增怀慕。
三至轩为陈高吾中丞
作者：黄佐
朝代：明

提提高飞鸟，羽仪耀台端。显显高吾公，德威为世观。章江三弭节，不辞道路艰。旄倪见公至，煦媮成欢颜。章江东流去，城郭何郁盘。台中启华构，桂户橑以兰。祥鶤迎迢递，贺燕来翩翻。岂为丽丹雘，芳馨良独难。端居揆时运，晤言及湖山。邂逅适我愿，怅别起长叹。
三芳行
作者：黄佐
朝代：明

蜀江鱼龙吹混茫，淩乘倒景浮苍苍。雷骞电跃不可测，惊涛势欲摇雍梁。冲撞未已潋为碧，万里一色如天长。川后阳侯净不发，水花云叶参差光。鸟疑明镜不敢下，我泛扁舟如燕翔。此时水面光怪出，有石有石随兰桨。天书神篆炯可识，赤日下照金琳琅。三芳有兆自兹始，天岂有意登贤良。当时一梦落洲渚，觉来渔唱空斜阳。红衣翠带散秋色，江木策策鸣烟霜。黑甜乡中尽乌有，境投真妄心俱忘。岂知此梦太神巧，于嗟三仲今联芳。于嗟三仲今联芳，高名合沓登岩廊。黄金系肘笏满床，紫荆花发春醪香。花前高歌嘉乐张，二十五丝招凤凰。凤凰雍雍帝道昌，矢心共补山龙裳。嗟石可转海可桑，流芳会与天无疆。
与养斋宗伯同年登牛首山
作者：黄佐
朝代：明

风籁萧萧惬远游，青山当夏却疑秋。即看天阙参差近，已觉星槎汗漫浮。室里静观孤塔影，阶前清挹大江流。咏归亦是城南路，不道张衡有四愁。
与李子同赋观奕
作者：黄佐
朝代：明

清簟疏帘看奕棋，百年世事不胜悲。惟将迟暮供多病，不及前贤更勿疑。庾信罗含俱有宅，李陵苏武是吾师。名重万古知何用，独立苍茫自咏诗。
丙申元日
作者：黄佐
朝代：明

阳吹朝来动远空，九重春与万方同。金盘北望思承露，玉琯东回验相风。日月催人双鹤鬓，江湖容我一渔翁。十年旧梦成追忆，曾侍朱衣紫殿中。
东台歌寿赵宪副
作者：黄佐
朝代：明

世有俊人兮宅东台，仰青山之硉矹兮，俯碧江之萦回。前陆离而后潏湟兮，左赤熛而右含雷。茏茸晻霭不可以径度兮，但见烛龙向晓照耀从天来。乾端坤倪，豁然中开。八荒万象，献奇呈瑰。倏霞舒兮星布，随吾毫素之剪裁。爰贻我以生绡，歆挥洒之夐绝。元气淋漓，太虚寥泬。焕乎焱起，霍尔云谲。弦水调于松涛，镜冰轮于萝月。沧波激兮闻佩环，翟寒森兮竦毛发。玩琼芳兮岁不歇，夫奚病于鸣鴂。兰为衣兮绯作裳，登柏台兮循薇堂。脱尘埃兮同溟涬，嗟世之溷浊兮迷否臧。墨以为明，狐以为苍，卫鹤乘轩，楚优擅场。外凤麟而内鸮獍兮，圣脂韦而神孔方。颜阖何苦而凿坯以蜚遁，曼倩何誇而索米以昂藏。吾诚不能学二子矫亢滑稽以哗俗兮，邻泰初以翱翔。宅东台兮望东海，见桃实兮阅千霜。
东昌夜泊有感
作者：黄佐
朝代：明

垂杨袅袅岸悠悠，崇武城边春事幽。卷幔忽看天在水，怀人翻觉夜成秋。帝车欲指飞龙殿，卿月空悬彩凤楼。闻道相如能献纳，汉廷谁肯愧公侯。
东流江水篇
作者：黄佐
朝代：明

东流江水西飞燕，只愿无事长相见。咫尺应须论万里，可惜刻漏随更箭。忆献三赋蓬莱宫，声价欻然来向东。喜得与子长夜语，意匠惨澹经营中。年年至日长为客，目脂面药随恩泽。此时与子空归来，鸿飞冥冥日月白。孤城西北起高楼，伐木丁丁山更幽。青鞋布袜从此始，长歌短咏还相酬。钟鼎山林各天性，后来况接才华盛。青眼高歌望吾子，苍苔浊酒林中静。冬至阳生春又来，亦知穷愁安在哉。江上被花恼不彻，安得健步移远梅。梅花欲开不自觉，细推物理须行乐。玉垒浮云变古今，瑶台侍臣已冥寞。君不见周南太史公，凡今谁是出群雄。词源倒流三峡水，胡为见羁虞罗中。君不见西蜀杜陵老，多才依旧成潦倒。且尽清尊恋物华，不知明月为谁好。高视乾坤又可愁，尊前还有锦缠头。缘云清切歌声上，多暇日陪骢马游。紫衣将炙绯衣走，饔人受鱼校人手。忆昨邀欢乐更无，此曲秖应天上有。箫鼓哀吟感鬼神，回风飒飒吹沙尘。合欢却笑千年事，白水青山空复春。
严州孟太守去思亭
作者：黄佐
朝代：明

鱼龙召风雨，仁义徕蒸民。有感岂不孚，所贵惟道真。显允孟夫子，为邦善经纶。阳和一以播，弦歌日莘莘。至今舆人诵，恻恻怀二亲。税履表遗爱，危亭瞰通津。严山石齿齿，严水波鳞鳞。水石会销歇，景耀垂千春。
中宿篇游清远峡山寺作
作者：黄佐
朝代：明

中宿之山吁壮哉，山巅兰若峥嵘开。两崖夹束怒涛涌，扃钥二曜走万雷。林壑苍苍莽交互，北梦南云入回顾。帝子来游不记春，柔橹轻鸥自朝暮。我来披翠上上方，忆从萝幌闻妙香。旧游回首十年梦，天风吹我芙蓉裳。山僧与话尽茫昧，玉环金锁今何在。半云亭子故依然，谁构曾轩屹相对。曲磴盘盘穷眼瀰，眼眵足趼不自知。满前丛竹舞风叶，映水恐是青蛟螭。崎岖西转穿茆入，和光洞古烟光湿。烛龙下照开积阴，仰听玄蝉啸风急。起来燕坐形神清，鱼鸟嬉恬如有情。忽闻云外暮钟动，殷殷似斗飞泉鸣。攀条尚欲搴琼蕊，荷锸还思寻石髓。赏馀兴极且登舻，月出金枢浩如洗。向来探历无乃劳，凭虚舒笑天为高。岩居川观夙所愿，世间龙蠖真毫毛。江干击汰美清夜，与客开尊共倾泻。且置万事聊歌呼，飞来之说知有无。
中秋不见月文徵仲席上赋
作者：黄佐
朝代：明

明月隐天端，疏灯耿夜阑。浮云飞不尽，万里若为看。晕落鹏霄迥，光生凤阙寒。谁能天柱上，吾意欲骖鸾。
中秋夜对月
作者：黄佐
朝代：明

作客惊秋半，行歌对月明。玉轮看桂满，银浦见槎横。疏柳门墙静，高梧风露清。此时裁谢赋，千里一含情。
中秋游扬历岩二十韵奉谢郑南雄
作者：黄佐
朝代：明

旅客逢秋半，重岩望日边。风江连楚粤，云树极幽燕。笳鼓循坰发，旌旗陟巘联。境推扬历胜，人喜郑庄贤。鹫岭开金地，龙潭际碧天。崖含萝幌狭，磴转竹房偏。袅缀云何卉，高垂不记年。奇音闻素瀑，秀色映平田。万象皆超忽，千峰自蜿蜒。岭梅遥度马，堤柳竞鸣蝉。虚籁笙簧合，中轩锦绣悬。清歌螺梵外，妙舞鸟巢前。辙逐朱幡驻，杯从彩袖传。傍泉移绮幕，拂石列琼筵。暯暯旋灵耀，陶陶象帝先。冥心忘泡影，握手问真源。北去浮鸣雁，南流跕断鸢。涧花寒未落，云碓晚相喧。步壑璇零迥，归途璧月圆。何由穷绝顶，直欲挟飞仙。
中秋登楼赏月分得宵字
作者：黄佐
朝代：明

彤楼十二连斗杓，层轩珠缀临岧峣。象筵绮俎相招邀，绣茵文毂停华镳。兕觥屡酌银烛销，矞云斐亹开碧寥。圆晖炯若英琼瑶，出自金枢行玉宵。重轮五色成锦幖，兔宫桂斧如可徼。霓裳羯鼓和仙韶，浩倡妙舞生神飙。縠罗山立香泽飘，素娥青女空复娇。含颦流盻心志摇，袨装重整双凤翘。夜阑悲翠栖兰苕，清光难盈花易凋。人生行乐须久要，愿言百岁同今宵。
中秋白莲沼上见月
作者：黄佐
朝代：明

穆穆金波照玉泉，人间天上共婵娟。云移宝镜初离匣，风定骊珠正在渊。万里河山看桂阙，九霄环佩听娥仙。芙蓉不为烟霜老，更觉光辉异昔年。
临江道中
作者：黄佐
朝代：明

荞麦花开山翠飞，腰镰翁孺愁相依。金川道上风浪急，玉笥山前烟火微。长鲸已堕黄石矶，大将犹搴龙虎旗。翩然扬袂者谁子，陌上酣歌缓缓归。
乙酉守岁
作者：黄佐
朝代：明

帝城鼓角促朝晖，紫禁烟花锦绣围。风静笙歌临路发，雪晴乌鹊背人飞。贪趍魏阙年华换，留滞周南心事违。柏叶椒花吾祝汝，明年须对老莱衣。
九成台次章提学韵时闻王师发金陵
作者：黄佐
朝代：明

睥睨鸦啼向古台，台前斑竹自花开。水通湘浦萦如带，山近苍梧翠作堆。嘉乐也知非野合，倦勤何事复南来。鸾舆虎旅传消息，心折江城画角哀。
九日登栖霞山赠冯宗典
作者：黄佐
朝代：明

松涛千顷静中闻，渺渺虹泉带白云。九日风烟同缓步，十年情事入微曛。机关应世谁能悟，影响谋生各欠勤。归路不妨城径远，碧天留月待夫君。
九日登玄览台留客赏菊梦中作
作者：黄佐
朝代：明

天风吹袂上高台，无数黄花照眼开。飞盖路从云外出，盍簪人自日边来。十年往事翻如梦，一笑相逢共此杯。醉后整冠频北望，凤城烟树正低回。
九月与内姻兄弟登龙冈答梁应民二首
作者：黄佐
朝代：明

龙冈亭榭倚岧峣，采采黄花不惮遥。陟岵看云移白日，长松高茑入丹霄。风回古寺千山叶，野阔寒江万里潮。曝背有怀还北望，可堪关塞正萧萧。江湖独卧逢人少，风日重阳发兴赊。碧海波光依帽落，白云山色抱檐斜。松萝正尔堪杯酒，蓬鬓何曾愧菊花。帝圃仙台休更问，笑看天地有烟霞。
九月与内姻兄弟登龙冈答梁应民二首·其一
作者：黄佐
朝代：明

龙冈亭榭倚岧峣，采采黄花不惮遥。陟岵看云移白日，长松高茑入丹霄。风回古寺千山叶，野阔寒江万里潮。曝背有怀还北望，可堪关塞正萧萧。
九月与内姻兄弟登龙冈答梁应民二首·其二
作者：黄佐
朝代：明

江湖独卧逢人少，风日重阳发兴赊。碧海波光依帽落，白云山色抱檐斜。松萝正尔堪杯酒，蓬鬓何曾愧菊花。帝圃仙台休更问，笑看天地有烟霞。
九月十七日大封宗室奉命充南渭册礼使
作者：黄佐
朝代：明

胪陛传宣仰圣君，锡茅分器重殷勤。日临阁道开三殿，风递宫韶出五云。宝册下时经辇路，金貂行处散炉薰。即从北极趋南渭，怅别天边鸳鹭群。
九疑篇纪游作
作者：黄佐
朝代：明

九疑连蜷接南斗，顾视群山骏奔走。三湘秀色如虹横，万壑虚涛作雷吼。雷吼虹横自古今，徭吹牧唱愁人心。春秋牲玉荐明祀，褰帷谁复来登临。金侯自是循良者，夙驾行春度平野。桃花开落讼庭静，邀我寻幽舜祠下。我来晓逐东风行，千树万树皆流莺。六鳌蹙沓谷神动，仿佛箾韶天际迎。天际相携蹑飞步，自笑登高未能赋。轻袂飘飘萦紫氛，曲磴盘盘出苍雾。苍雾紫氛长不消，木石欹侧鹿豕骄。重华灵坟莽何处，英娥泪竹空萧萧。此邦路隔关河外，岂有鸣条葬炎海。倦勤已矣复来巡，抱乌弓者曾谁在。呜呼野死胡足稽，金舆芜没山鸟啼。陟方之说误千古，捐佩无言春日西。日西秉烛斜岩款，笑向全侯嫌昼短。多露惊看征旆湿，灵风忽送清笳满。归来祠下月微明，飒飒垂裳如有声。明朝拜别巾车去，更听流莺消客情。
云洲隐居
作者：黄佐
朝代：明

结庐天水交，菰蒲断人境。水气蒸为云，摇光混波影。清飙驱云去，净绿澄万顷。心随游鲋适，目送狎鸥迥。卷舒悟世理，流动入神领。举觥挥碧寥，浩笑策飞景。与君论大年，龟鹤未为永。
五坡岭文山丞相表忠祠
作者：黄佐
朝代：明

间关炎岭奋霓旌，谁道平胡竟不成。三户有人消楚恨，八公无险慑秦兵。魂随精卫填南海，碧化苌弘向北平。正气到今凝不散，年年花鸟自江城。
五日即事和右溪韵
作者：黄佐
朝代：明

麦风梅雨逐人来，犹有榴花照眼开。京国乍尝新角黍，庭闱还忆旧蒲杯。越山渺渺羊求径，燕树依依郭隗台。欲献重瞳丝万缕，试看云气向蓬莱。
京邸春日思家
作者：黄佐
朝代：明

金市乘羊路，铜街试马群。夜吟低霁月，春梦断浮云。上巳兰英会，新年柏叶醺。斑衣今未拂，休寄锦回文。
人日和陈天游韵
作者：黄佐
朝代：明

骀荡春光满隐窝，放狂判到鬓双皤。柳条色映青丝骑，柏叶杯翻白纻歌。莺燕不嫌三径僻，风烟偏在五陵多。年来无地寻花胜，世道应随东逝波。东风吹遍海天涯，隐几萧条忽见花。人日钩诗谁对酒，草堂携鹤自移家。冲星剑佩真吾事，满地江湖又岁华。何事步兵从晋室，春来犹咏救侯瓜。
人日和陈天游韵·其一
作者：黄佐
朝代：明

骀荡春光满隐窝，放狂判到鬓双皤。柳条色映青丝骑，柏叶杯翻白纻歌。莺燕不嫌三径僻，风烟偏在五陵多。年来无地寻花胜，世道应随东逝波。
人日和陈天游韵·其二
作者：黄佐
朝代：明

东风吹遍海天涯，隐几萧条忽见花。人日钩诗谁对酒，草堂携鹤自移家。冲星剑佩真吾事，满地江湖又岁华。何事步兵从晋室，春来犹咏救侯瓜。
人日雨霁出门志喜
作者：黄佐
朝代：明

王春听旧雨，人日见新晴。万户笙歌沸，千山紫翠明。和风匀柳色，淑气入莺声。所喜青阳动，休嗟白发生。
仰云堂二首为林上舍志复
作者：黄佐
朝代：明

小小茅斋傍樾开，壶山流影入书台。翠涛摇动清风起，疑是云庄逸老来。霞明屏石晓荧荧，树引山光翠满城。却忆过庭何处所，支颐翘首白云生。
仰云堂二首为林上舍志复·其一
作者：黄佐
朝代：明

小小茅斋傍樾开，壶山流影入书台。翠涛摇动清风起，疑是云庄逸老来。
仰云堂二首为林上舍志复·其二
作者：黄佐
朝代：明

霞明屏石晓荧荧，树引山光翠满城。却忆过庭何处所，支颐翘首白云生。
仲夏酿荔枝酒成与欧麦二友同酌次韵一首因麦有及于天宝故事因及之
作者：黄佐
朝代：明

南风吹绿北窗前，荔子浮缸似醴泉。锦席玉杯惭地主，鹄袍凫舄集儒仙。云安雇直犹倾盏，天阙微呼不上船。觞咏有馀风味少，红尘飞骑笑当年。
仲春朔夜子刻，梦得一尊字，时在素会试京师，是夕一鼓得男孙，弥月告庙，命名谦之，义取谦尊而光也，赋诗以纪
作者：黄佐
朝代：明

朔夜梦谦尊，今朝抱仲孙。伏犀看日角，驰马报天门。清旭照兰砌，香风来杏园。孩提正相笑，姜酒更开樽。
伏读嘉靖登极诏有述
作者：黄佐
朝代：明

皇穹新泰运，帝迹发郢甸。讴歌仰玄德，恭默受灵眷。甘澍从宝舆，瑞日丽瑶殿。宸景既昭晰，庆宵亦葱茜。得一天下理，吹万群情忭。渥恩流宇宙，丝纶迅风电。扶听走衰白，喜极泪成霰。毅皇昔开边，宇内轮蹄遍。大阿忽所持，群妖竞方煽。虐焰然不息，丰镐失诒燕。悔从黄竹萌，痛自乌弓恋。亨屯出雄断，休否席耆彦。布濩神武震，灏噩人文绚。奸如转石去，贤用拔茅荐。外圉事櫜戢，内帑发馀羡。鸿猷悉以举，丕构从此奠。非心在黄屋，恫瘝惟赤县。煌煌嘉靖治，不廑鬼方战。崇极得辞圯，宜民见通变。稽首诵尧言，万代永如见。
伦子席上赏菊观戏
作者：黄佐
朝代：明

多暇日陪骢马游，尊前还有锦缠头。残花烂漫开何益，妙舞逶迤夜未休。遂有冯夷来击鼓，焉知李广不封侯。合欢却笑千年事，许坐层轩数散愁。
侍车驾幸太学恭赋一律
作者：黄佐
朝代：明

豹纛龙斿拂曙烟，即随清跸下遥天。衮衣日月宫墙里，冠盖风云俎豆边。环壁波光摇宝扇，閟坛花气绕金悬。青衿际此欢无极，共播皇休入诵弦。
俨山学士招赏葵菊次前韵三首
作者：黄佐
朝代：明

清霜元不到仙家，锦席淹留对万花。寒日北连燕树晚，高云西绕汉宫斜。尊前黄菊明瑶斝，窗外红葵映碧纱。醉眼迷离还自笑，靓妆那觉有铅华。朱户沙堤近帝家，招邀曾见一阑花。蓬莱日出同霞绚，阊阖风来带露斜。细细落英依砌玉，亭亭交影上窗纱。合欢对尔青冥里，肯信年华改鬓华。长安西畔合移家，葵菊经霜尚有花。把酒芳馨随手满，倚阑红白亚枝斜。生憎鸟啄纷如雨，不分烟笼宛似纱。梦想可堪欢赏后，挥毫何惜寄瑶华。
俨山学士招赏葵菊次前韵三首·其一
作者：黄佐
朝代：明

清霜元不到仙家，锦席淹留对万花。寒日北连燕树晚，高云西绕汉宫斜。尊前黄菊明瑶斝，窗外红葵映碧纱。醉眼迷离还自笑，靓妆那觉有铅华。
俨山学士招赏葵菊次前韵三首·其三
作者：黄佐
朝代：明

长安西畔合移家，葵菊经霜尚有花。把酒芳馨随手满，倚阑红白亚枝斜。生憎鸟啄纷如雨，不分烟笼宛似纱。梦想可堪欢赏后，挥毫何惜寄瑶华。
俨山学士招赏葵菊次前韵三首·其二
作者：黄佐
朝代：明

朱户沙堤近帝家，招邀曾见一阑花。蓬莱日出同霞绚，阊阖风来带露斜。细细落英依砌玉，亭亭交影上窗纱。合欢对尔青冥里，肯信年华改鬓华。
修复粤洲草堂经始桃源坞四首
作者：黄佐
朝代：明

草堂修旧业，凿翠向高城。俯首嗟人境，冥心谢世情。山从疏树众，江入大荒平。隐几云霞里，脩然得此生。桃源初小筑，茆屋可衰翁。井市锥刀外，生涯一亩中。乔林闻独鸟，幽谷送长风。朋好今如此，清尊谁与同。日明花外路，雨长竹间泉。隔谷难逃俗，依山自觉仙。功名归坠甑，宇宙入浮烟。已悟逍遥化，从今结静缘。排闼分青嶂，充庭尽绿柯。敛神知日永，高步觉天多。返照满城郭，孤烟生薜萝。到家三舍近，尘土竟如何。
修复粤洲草堂经始桃源坞四首·其一
作者：黄佐
朝代：明

草堂修旧业，凿翠向高城。俯首嗟人境，冥心谢世情。山从疏树众，江入大荒平。隐几云霞里，脩然得此生。
修复粤洲草堂经始桃源坞四首·其三
作者：黄佐
朝代：明

日明花外路，雨长竹间泉。隔谷难逃俗，依山自觉仙。功名归坠甑，宇宙入浮烟。已悟逍遥化，从今结静缘。
修复粤洲草堂经始桃源坞四首·其二
作者：黄佐
朝代：明

桃源初小筑，茆屋可衰翁。井市锥刀外，生涯一亩中。乔林闻独鸟，幽谷送长风。朋好今如此，清尊谁与同。
修复粤洲草堂经始桃源坞四首·其四
作者：黄佐
朝代：明

排闼分青嶂，充庭尽绿柯。敛神知日永，高步觉天多。返照满城郭，孤烟生薜萝。到家三舍近，尘土竟如何。
元夕与传道人同赋得时字
作者：黄佐
朝代：明

上节蟾光满，中宵虬漏迟。酒逢三岛客，花耀万年枝。邈矣欢游地，陶然坐忆时。篝灯闻细雨，偏喜物华滋。
元夕次梁子韵二首
作者：黄佐
朝代：明

粤山依静渚，陆海沸青宵。火树流丹夐，荒郊拾翠遥。骖驔风外辔，窈窕月中桥。向晚游尘寂，犹闻芗泽飘。五夜轩车密，千门景色赊。金波依树渺，银浦逐城斜。炬合疑朝旭，杯分似晚霞。艳阳桃李在，休唱落梅花。
元夕次梁子韵二首·其一
作者：黄佐
朝代：明

粤山依静渚，陆海沸青宵。火树流丹夐，荒郊拾翠遥。骖驔风外辔，窈窕月中桥。向晚游尘寂，犹闻芗泽飘。
元夕次梁子韵二首·其二
作者：黄佐
朝代：明

五夜轩车密，千门景色赊。金波依树渺，银浦逐城斜。炬合疑朝旭，杯分似晚霞。艳阳桃李在，休唱落梅花。
元日
作者：黄佐
朝代：明

四载逢元日，悠悠燕冀间。河山双鬓短，风雨一灯闲。凤沼随恩泽，龙墀整佩环。辞家长素食，真愧紫宸班。
元日
作者：黄佐
朝代：明

晓来簪弁换荷衣，遥望祥云夹日飞。北塞风尘应已静，南溟楼橹竟安归。乾坤脉脉移花柳，林壑欣欣动蕨薇。谁在青冥生白发，且持春酒对春晖。
元日偶成
作者：黄佐
朝代：明

甲子初开玉历长，朱衣皤发映朝阳。休兵自昔沾周宴，击壤于今贡越裳。华月未临仙掌露，东风初度御炉香。夜来冷觉钧天梦，惟喜王春遍万方。
元日口占
作者：黄佐
朝代：明

清晓遥遥祝紫宸，东风吹佩鹤随身。尊前莲蕊浓于旧，墙角梅花冷更新。畎亩寸心丹向日，尘涂双眼白看人。闭门且续罗浮志，收得天南一洞春。
元日早朝
作者：黄佐
朝代：明

阁道沙堤雪未乾，马前银烛雾中看。疏钟欲动飞宫鹊，绛节初齐引佩鸾。瑞日影浮双阙表，钧天声在五云端。侍臣赋就阳春曲，未觉琼楼玉宇寒。
元日登东城楼再陪甘泉祝圣有述
作者：黄佐
朝代：明

年年上日曾遥祝，不似今年喜再陪。北极旧瞻龙虎气，南州新筑凤凰台。山楼粉堞开绵蕞，藻席椒浆共瓦杯。况复迎春箫鼓动，青阳先到海隅梅。
元日迎宫詹召命出驿见杨柳有感
作者：黄佐
朝代：明

元日迎君召，恩光与岁新。即看杨柳色，同遇太平春。白日明长道，轻烟净素尘。汉廷思羽翼，园绮乐称臣。
元日述怀
作者：黄佐
朝代：明

静守黄庭玉漏长，晓来嵩祝整冠裳。庭前草色交新翠，檐外梅花送暗香。漠漠绪风传鼓吹，丝丝过雨净林塘。粤南自笑康衢老，曾听流莺绕建章。
元旦
作者：黄佐
朝代：明

南国浮云向晓开，日华初上钓鱼台。东风又与縻芜绿，老屋惟应燕子来。万里晨昏逢岁改，三年供奉忆朝回。沧溟不似君恩阔，起舞尊前莫放杯。
元旦志喜
作者：黄佐
朝代：明

淮甸云霞出海东，秣陵花柳遍吴中。爆雷香雾千门晓，化日和风万里同。建礼共欣王道泰，开基惟仰皇图隆。麟蒲杯里年年寿，又见慈颜一醉红。
全节庙
作者：黄佐
朝代：明

极目胡尘暗帝畿，楼船南去逐斜晖。已无虎帐鸣金柝，秖有龙潭葬宝衣。精卫何时填海满，苍梧终日见云飞。贞魂若化吴宫燕，应是年年一度归。
八月十日万寿圣节梦侍朝有述
作者：黄佐
朝代：明

銮坡供奉胜金貂，紫殿东头侍早朝。鹓鹭序时观典礼，凤凰仪处听箫韶。驰驱南北凋双鬓，归计罗浮梦九霄。此日嵩呼瞻望切，五云天路碧迢迢。
八月十日早起祝圣口占
作者：黄佐
朝代：明

谯鼓静秋城，丛霄雁一声。薄云随佩动，多露藉灯明。紫极曾遥梦，沧江只此生。十年瞻拜地，香忆御炉清。
八美诗八章章八句美同馆八君子也分携眷恋聊宣别情云尔 其一 张侍御
作者：黄佐
朝代：明

水南鸾凤姿，栖心向丹霄。兰台聊大隐，尘埃视金蜩。诒我一束诗，灿灿英琼瑶。容辉在寤寐，鄙吝犹自销。
八美诗八章章八句美同馆八君子也分携眷恋聊宣别情云尔 其七 郑黄门
作者：黄佐
朝代：明

郑公不胜衣，见义奋直前。日月勤献纳，忠愤思回天。芸阁昔讲肄，器重余独先。诵抑师卫武，终身知寡愆。
八美诗八章章八句美同馆八君子也分携眷恋聊宣别情云尔 其三 葛黄门
作者：黄佐
朝代：明

魁山冀方杰，博雅能沉几。振缨愿匡济，握镜通玄微。申章吐芳讯，焕烂云霞飞。行矣掩瑶瑟，知音良已希。
八美诗八章章八句美同馆八君子也分携眷恋聊宣别情云尔 其二 张太史
作者：黄佐
朝代：明

龙湖蕴神奇，豪爽绝今古。性不缨垢氛，啸傲对圭组。存身贵深蛰，偕时乃施普。炳炳金艧言，铭之在衷腑。
八美诗八章章八句美同馆八君子也分携眷恋聊宣别情云尔 其五 杨中允
作者：黄佐
朝代：明

方城甲天下，灵气钟神州。蹇谔斥奸佞，谦光遇王侯。青冥翔健翮，白日县方猷。喟焉伤别促，采萧咏三秋。
八美诗八章章八句美同馆八君子也分携眷恋聊宣别情云尔 其八 王太史
作者：黄佐
朝代：明

兰陂何温温，璠玙美无度。遇事类迟钝，潜心绝驰鹜。六籍究万微，绩学日宏富。燕郊独送远，离情满豪素。
八美诗八章章八句美同馆八君子也分携眷恋聊宣别情云尔 其六 廖太史
作者：黄佐
朝代：明

廖子谢白鹿，英声振金马。掞天摛雄词，星辰纮九野。凫藻竞驰目，骊珠遂盈把。嗟余蹇且拙，末由追大雅。
八美诗八章章八句美同馆八君子也分携眷恋聊宣别情云尔 其四 赵黄门
作者：黄佐
朝代：明

洪洋秉清真，胸次无尘滓。高卧烟山春，倏为苍生起。裁诗最清绝，秋月照寒水。临岐怀好音，轸念林居子。
八美诗八章章八句美同馆八君子也分携眷恋聊宣别情云尔·张侍御
作者：黄佐
朝代：明

水南鸾凤姿，栖心向丹霄。兰台聊大隐，尘埃视金蜩。诒我一束诗，灿灿英琼瑶。容辉在寤寐，鄙吝犹自销。龙湖蕴神奇，豪爽绝今古。性不缨垢氛，啸傲对圭组。存身贵深蛰，偕时乃施普。炳炳金艧言，铭之在衷腑。魁山冀方杰，博雅能沉几。振缨愿匡济，握镜通玄微。申章吐芳讯，焕烂云霞飞。行矣掩瑶瑟，知音良已希。洪洋秉清真，胸次无尘滓。高卧烟山春，倏为苍生起。裁诗最清绝，秋月照寒水。临岐怀好音，轸念林居子。方城甲天下，灵气钟神州。蹇谔斥奸佞，谦光遇王侯。青冥翔健翮，白日县方猷。喟焉伤别促，采萧咏三秋。廖子谢白鹿，英声振金马。掞天摛雄词，星辰纮九野。凫藻竞驰目，骊珠遂盈把。嗟余蹇且拙，末由追大雅。郑公不胜衣，见义奋直前。日月勤献纳，忠愤思回天。芸阁昔讲肄，器重余独先。诵抑师卫武，终身知寡愆。兰陂何温温，璠玙美无度。遇事类迟钝，潜心绝驰鹜。六籍究万微，绩学日宏富。燕郊独送远，离情满豪素。
六月二十日梦中作七夕诗觉而忆其全篇录以纪异
作者：黄佐
朝代：明

凉色晚幽幽，疏梧知早秋。古来传帝子，今夕会牵牛。大泽生明月，苍崖带远流。凭高语天上，何事有离愁。
六月于役西江感群公饯送有作
作者：黄佐
朝代：明

西江肃王命，冲炎枻兰舟。陈臬有程期，将母不敢留。轩车远相送，怅别情绸缪。朝发沉珠浦，夕宿拾翠洲。灵风吹柘旗，海天浩悠悠。顾见肃肃羽，与波竞沉浮。奇云混高山，丰草翳层丘。自古负羁绁，我何怀殷忧。
六羊仙人歌赠方棠陵
作者：黄佐
朝代：明

君行南越复闽越，邂逅凌江对秋月。持觞不饮语瓯窭，仰天大笑缨欲绝。飘摇挥手淩紫烟，骑羊抱月成飞仙。戏摘匏瓜解残暑，织女黄姑皆粲然。昔从九天谪下土，车驾前头遇威武。都人观者如堵墙，摇笔赋诗骂平虏。平虏敢嗔未敢言，即麾羖䍽登天门。扣阍每逢虎豹睡，堕地便作蛟龙蟠。有时乘轺向江汉，忽然牧牛耕石涧。仙乎仙乎岂无有，眼底见君能变幻。今年骑羊来我州，六十五日去不留。亡鸟飞鸣独鹤舞，空馀孤树堂之幽。带围有花开顷刻，顷刻又作黄金色。前驱壶公后九鲤，白日果能生羽翼。只今五羊城下歌丰穰，谓是五仙骑来曾降祥。君来匹之顿成六，触邪持法陈纪纲。君不见，獬豸称神羊。
兴安道中
作者：黄佐
朝代：明

放浪沧洲客，迟回桂水春。密云虚碍马，芳草远随人。野阔啼莺树，山多佩犊民。戍歌愁听汝，荒服几时新。
内阁前迎春花开有述
作者：黄佐
朝代：明

春丛照眼见轻黄，玉署裁诗觉兴长。唐苑错教催羯鼓，汉宫徒自斗仙装。龙池日转才分色，凤阁风来细认香。何事偏承天泽早，结根元自五云傍。
再和俨山韵二首
作者：黄佐
朝代：明

凤城西下久为家，铃阁前头半是花。秀色不随庭草变，交枝遥带禁烟斜。杯香冉冉风生席，窗影离离月在纱。谁道岁寒易摇落，五云多处更妍华。摇摇旅梦向谁家，暖艳寒香为忆花。雪后尚怜姿绰约，风前仍爱舞欹斜。若为折去宜簪帽，忽漫拈来讶剪纱。自笑故园看亦得，独骑羸马客京华。
再和俨山韵二首·其一
作者：黄佐
朝代：明

凤城西下久为家，铃阁前头半是花。秀色不随庭草变，交枝遥带禁烟斜。杯香冉冉风生席，窗影离离月在纱。谁道岁寒易摇落，五云多处更妍华。
再和俨山韵二首·其二
作者：黄佐
朝代：明

摇摇旅梦向谁家，暖艳寒香为忆花。雪后尚怜姿绰约，风前仍爱舞欹斜。若为折去宜簪帽，忽漫拈来讶剪纱。自笑故园看亦得，独骑羸马客京华。
再次前韵答周孟锡州守
作者：黄佐
朝代：明

盘谷回环紫翠深，喜攀诸老此登临。三城日转寻芳径，万井风连击壤音。倾倒渌尊犹北海，捧持佳句是南金。春来野兴同沂水，莫厌频来共洗襟。
再次韵赠张子
作者：黄佐
朝代：明

长安木叶下，萧萧生客愁。夜寒空对酒，云澹独登楼。柳岸横长笛，花滩放小舟。向来江海意，凄断为清秋。
冬夜宴陈子学宅赏菊分韵得微字
作者：黄佐
朝代：明

黄菊冬犹艳，清歌夜未归。兴从添烛剧，寒到引杯微。宫漏挟风度，塞禽冲月飞。物华容易尽，心赏莫教违。
冬日与子乾惟鉴兄弟游泰泉访鹤舒台
作者：黄佐
朝代：明

天池集南翼，帝车回北衡。芳草寒未歇，潦川澹犹清。晏阴日夕起，郁抱何由平。溯风肃徂轸，陟云延友生。周遭度玄渚，纡徐搴落英。晨霞散馀绚，倏忽淩虚明。虬松移翠葆，虹涧流金声。辕马何萧萧，谷鸟亦嘤嘤。蕴真效龙蠖，抚化忘将迎。隆墀一永叹，远壑浩自盈。缅惟辽海鹤，载彼瑶台笙。邈矣安期子，乃垂千载名。
冬日介翁宗伯招饮赏菊次韵与甬川俨山二学士内方庶子同赋
作者：黄佐
朝代：明

十月芳菲犹满家，容台招赏傲霜花。玉杯对酒朋簪盍，彩笔裁诗蜡炬斜。抚景况闻歌白雪，临风翻笑落乌纱。阳和只在邀欢地，未觉流光换物华。
冬至早过承天门时同行者赵校书罗赞善唐司谏闵中允谢司直
作者：黄佐
朝代：明

去年济水逢长至，今日蓬山得并游。西苑未闻归大内，南郊何处礼圆丘。葭传淑气三千界，鼎现丹光十二楼。最是昔曾趋走地，朝阳依旧殿东头。
冰泮志喜赠徵仲
作者：黄佐
朝代：明

晏岁长歌行路难，兰桡今喜出冰滩。霞杯绮席春初并，浴鹭飞凫晓共看。茅屋待归花未老，凤楼回望雪初残。酒酣却忆追趋地，谁在彤墀白玉阑。
冲虚观
作者：黄佐
朝代：明

日午冲虚境，天开太乙家。暖风迎露冕，虚谷应鸣葭。缈缈龙葱竹，疏疏巨胜花。坐来山雨歇，羽景在明霞。
冻开初发
作者：黄佐
朝代：明

万里图南翼，逢春始计程。彤云辞魏阙，绿树出秦京。鼓枻江天豁，流澌野岸平。因风传尺素，应慰倚门情。
凯歌词三首
作者：黄佐
朝代：明

诸番鞮寄太侏亻离，重译于今圣得知。
已有茅封及边帅，更将天姓赐胡儿。
凯歌词三首
作者：黄佐
朝代：明

锦鞯白马出新河，簇队吴娃善凯歌。
谱得升平新乐府，内家休按旧云和。
凯歌词十首
作者：黄佐
朝代：明

圣驾南巡江水清，凯旋惟恐露威灵。虎贲夜散常山阵，龙气朝缠细柳营。从官鹄立侍牙樯，中贵蝉联进玉觞。百万貔貅齐喝采，载歌常武贺君王。氛祲全销玉剑寒，鲸鲵京观筑如山。风生虎帐刁斗静，日照龙江旌旆闲。孝陵松柏贴青霄，凤辇龙旗久寂寥。百岁遗黎应感叹，神孙英武似先朝。瓜步寒潮两坝通，居民今得醉春风。红楼夜夜歌琼树，月堕河翻乐未终。不杀天声本帝心，大江魑魅暗山林。夏廷合铸神奸鼎，九牧遥闻已贡金。锦鞯白马出新河，蔟队吴娃善凯歌。谱得升平新乐府，内家休按旧云和。诸番鞮寄太侏离，重译于今圣得知。已有茅封及边帅，更将天姓赐胡儿。郊圻草木沾天泽，淮海鱼龙识圣颜。闻道赓歌临相第，唐虞今复在人间。翠华询俗及阎闾，长有祥光散九衢。后夜五云最深处，众星高护北辰居。
凯歌词十首·其一
作者：黄佐
朝代：明

圣驾南巡江水清，凯旋惟恐露威灵。虎贲夜散常山阵，龙气朝缠细柳营。
凯歌词十首·其七
作者：黄佐
朝代：明

锦鞯白马出新河，蔟队吴娃善凯歌。谱得升平新乐府，内家休按旧云和。
凯歌词十首·其三
作者：黄佐
朝代：明

氛祲全销玉剑寒，鲸鲵京观筑如山。风生虎帐刁斗静，日照龙江旌旆闲。
凯歌词十首·其九
作者：黄佐
朝代：明

郊圻草木沾天泽，淮海鱼龙识圣颜。闻道赓歌临相第，唐虞今复在人间。
凯歌词十首·其二
作者：黄佐
朝代：明

从官鹄立侍牙樯，中贵蝉联进玉觞。百万貔貅齐喝采，载歌常武贺君王。
凯歌词十首·其五
作者：黄佐
朝代：明

瓜步寒潮两坝通，居民今得醉春风。红楼夜夜歌琼树，月堕河翻乐未终。
凯歌词十首·其八
作者：黄佐
朝代：明

诸番鞮寄太侏离，重译于今圣得知。已有茅封及边帅，更将天姓赐胡儿。
凯歌词十首·其六
作者：黄佐
朝代：明

不杀天声本帝心，大江魑魅暗山林。夏廷合铸神奸鼎，九牧遥闻已贡金。
凯歌词十首·其十
作者：黄佐
朝代：明

翠华询俗及阎闾，长有祥光散九衢。后夜五云最深处，众星高护北辰居。
凯歌词十首·其四
作者：黄佐
朝代：明

孝陵松柏贴青霄，凤辇龙旗久寂寥。百岁遗黎应感叹，神孙英武似先朝。
出京别亲友三首
作者：黄佐
朝代：明

絜身游魏阙，周旋未言殚。天衢何崇崇，短翮思飞翻。赖我金兰友，婉娈同所欢。衔恩负羁绁，遥役指岷嶓。威蕤集端委，璀璨纷盘飧。朝车发朔涂，莫舟泊河干。褰衽自兹去，伫立怀辛酸。矫矫飞鸾鸟，奕奕彤云端。会长不自庆，别促空成叹。秋秋天地肃，玄林严风发。嗷嗷宿雁起，万里黄云没。行子怀越都，胡马嘶燕月。伫立睇川原，川原莽空阔。树萱亮有怀，食芹旷未达。况兹别亲宾，何由慰饥渴。昔为骖与靳，今为弦与筈。騑服本同驾，葛藟亦相因。辞家忽五载，良朋成密亲。贞心秉金石，绮言丽苍旻。终始誓不渝，辉光期日新。岁月不我留，鶗鴂鸣萧晨。骊驹方载路，万里违音尘。志气恒相孚，异县犹同人。行矣各自励，修名良足珍。
出京别亲友三首·其一
作者：黄佐
朝代：明

絜身游魏阙，周旋未言殚。天衢何崇崇，短翮思飞翻。赖我金兰友，婉娈同所欢。衔恩负羁绁，遥役指岷嶓。威蕤集端委，璀璨纷盘飧。朝车发朔涂，莫舟泊河干。褰衽自兹去，伫立怀辛酸。矫矫飞鸾鸟，奕奕彤云端。会长不自庆，别促空成叹。
出京别亲友三首·其三
作者：黄佐
朝代：明

騑服本同驾，葛藟亦相因。辞家忽五载，良朋成密亲。贞心秉金石，绮言丽苍旻。终始誓不渝，辉光期日新。岁月不我留，鶗鴂鸣萧晨。骊驹方载路，万里违音尘。志气恒相孚，异县犹同人。行矣各自励，修名良足珍。
出京别亲友三首·其二
作者：黄佐
朝代：明

秋秋天地肃，玄林严风发。嗷嗷宿雁起，万里黄云没。行子怀越都，胡马嘶燕月。伫立睇川原，川原莽空阔。树萱亮有怀，食芹旷未达。况兹别亲宾，何由慰饥渴。昔为骖与靳，今为弦与筈。
出郭课野老为园
作者：黄佐
朝代：明

野老墙低还是家，为园须学邵平瓜。已知出郭少尘事，且尽清尊恋物华。江上小堂巢翡翠，山楼粉堞隐悲笳。不嫌野外无供给，来岁还舒满眼花。
刘与清尚书夫妇八十寿歌
作者：黄佐
朝代：明

吴门八月天宇凉，狐南婺北相辉光。洞庭琪花满遥碧，震泽万顷来银潢。蓬瀛恍惚落人世，君家翁姥如刘纲。方瞳如月鬓如雪，意者紫府传丹方。桃都瑶水入图画，苍精云旗开渺茫。满堂宾客正繁会，鹍弦龙管催行觞。膝前骥子森起舞，绕阶玉树参差长。酣来历历话畴昔，忆从花县升岩廊。端冕青春静鹓鹭，埋轮白日销豺狼。至今人诵大司寇，兰台棘寺多风霜。碧油幢底足氛垢，挂冠归去鲈鱼乡。春秋久阅椿更老，冰雪侵淩萱自芳。翁今八秩姥望九，耳闻尧舜新垂裳。万年至治付鼓腹，摩挲老眼窥沧桑。
初宿大兴隆寺禅幌偶作
作者：黄佐
朝代：明

丰草浥朝露，寒鸦栖夕曛。市醪解旅恨，鞠歌念离群。缅怀南山豹，宿雾成炳文。谁知北冥上，鹏翼垂天云。隐显谅有时，世事徒殷勤。嘿嘿对祇树，疏钟坐来闻。
初秋
作者：黄佐
朝代：明

玉河杨柳已萧萧，羁思逢秋转寂寥。亲舍每疑云外近，长安翻觉日边遥。浮名肯似莼鲈美，壮志宁随髀肉消。自笑行藏浑未卜，巫阳堪问竟谁招。
别伦彦周侍御
作者：黄佐
朝代：明

青藜灯火同高阁，皂盖声华独内台。日月祇随燕树转，云山长羡粤鸿回。劳劳世事关蓬鬓，黯黯离怀付酒杯。姜被莱衣荣子去，风江烟艇待谁来。
别吴成甫
作者：黄佐
朝代：明

金陵此去三千里，玉殿回瞻咫尺天。两载风烟同逆旅，一帘霜月照离筵。即看会计苏江左，还有谋猷达帝前。闻雁裁书应有日，听莺携手是何年。
别萧潘二通判于淡岩作
作者：黄佐
朝代：明

五马翩翩度远岑，日浮苍翠满离襟。同寅合共循良传，异国仍多故旧心。客思渐随芳草远，春光偏入野棠深。明朝鼓柁营阳道，回望零陵烟树林。
剑歌行发桂林作
作者：黄佐
朝代：明

对酒剑歌行路难，墨云当天凝作山。渴龙怒卷海涛立，空林飒飒如人入。跳珠白雨腾玄间，回看平陆皆成滩。仆夫戒予行莫急，苍皇中道何嗟及。停车拱极之飞楼，紫骝不嘶旌旆愁。踆乌扬光忽垂地，驿吏冲泥亦来至。翼予乘霁上前途，斧薪作糜勤仆夫。逡巡饭罢出林薄，麦雉引雏鸣角角。
北风篇赠文衡山待诏
作者：黄佐
朝代：明

轻阴漠漠飞朔鸿，雪崖冰柱连烟空。银缸入夜照瑶瑟，坐拥青绫闻北风。北风浩浩吹南极，飞蓬满天堪叹息。铜龙错落误昏晓，朱凤威垂失颜色。骚骚屑屑断复连，据梧细听寒不眠。鲲鹏变化抟碧落，虎兕叫啸愁苍烟。有时悠扬入寥廓，妙韵奇音相间作。碧梧翠竹竞竽籁，汉女胡姬合弦索。又如鲛室鸣杼机，万灵汹涌乘潮归。老蛟怒挟片云立，海水潇潇皆倒飞。吾闻风自土囊起，摇荡青蘋千万里。兰台词客谩雌雄，大块何心乃如此。忆昨与君同燕娱，琼帘绣幕围彤炉。坐中酬劝不知暮，门外寒威何处无。出门势欲卷平地，幽栖咫尺何由至。褰衣似怯寒浪涌，刮面不数锥刀利。归来大笑行路难，岂知跬步成关山。百年鼎鼎贵行乐，何用跋涉摧心颜。君今未得扬帆去，归梦飘萧满烟雾。浩歌一曲江南春，北风吹落三花树。
十一夜月
作者：黄佐
朝代：明

八月逾旬夕，孤蟾半丽空。光辉犹判璧，气魄正张弓。实望朋簪盍，虚怀将幕雄。惟应丹桂发，渐满旧时丛。
十二夜月
作者：黄佐
朝代：明

对月旬逾二，挥杯影不孤。金枢涵顾兔，圭窦伴潜夫。地转山河影，天移霜雪图。下帘仍秉烛，搔首二更初。
十六夜补之席上赏月分韵得水字
作者：黄佐
朝代：明

长风吹燕树，月色浩如水。华堂彻明烛，飞轩集同轨。金波散窗户，琼筵一何绮。兴随虚籁发，歌逐流云起。清辉虽可悦，亏盈自兹始。人事有代谢，况乃幽玄理。惟恐秋已深，严霜被兰芷。默坐闻疏砧，孤怀渺千里。
十载行二首赠王子崇
作者：黄佐
朝代：明

十载之行我在燕，与君相好随莺迁。十载之后我归粤，与君相好听莺别。听莺走马朝玉京，玉京十二楼五城。山龙垂衣御紫清，羡君输丹达天扃。彤云缥渺拂绮楹，手持金镜耀日明。圣皇得一天下贞，寿万万岁垂鸿名。十载之前与君同，弹冠谢策明光宫。十载之后与君异，薜萝幽栖谢朝市。燕雀岂知乌鸟情，麋鹿耻随龙虎争。浩然溟涬同此生，羡君衣彩天边行。三十六竽彩凤鸣，东王西母连云軿。圣皇达孝天下平，寿万万年流颂声。
十载行二首赠王子崇·其一
作者：黄佐
朝代：明

十载之行我在燕，与君相好随莺迁。十载之后我归粤，与君相好听莺别。听莺走马朝玉京，玉京十二楼五城。山龙垂衣御紫清，羡君输丹达天扃。彤云缥渺拂绮楹，手持金镜耀日明。圣皇得一天下贞，寿万万岁垂鸿名。
十载行二首赠王子崇·其二
作者：黄佐
朝代：明

十载之前与君同，弹冠谢策明光宫。十载之后与君异，薜萝幽栖谢朝市。燕雀岂知乌鸟情，麋鹿耻随龙虎争。浩然溟涬同此生，羡君衣彩天边行。三十六竽彩凤鸣，东王西母连云軿。圣皇达孝天下平，寿万万年流颂声。
华节亭别亲友
作者：黄佐
朝代：明

宿雨冥冥晓正开，故人遥放酒船来。啼莺语燕催春事，绿水红亭照客杯。别梦绸缪犹粤海，片帆迢递又荆台。临岐欲尽分携意，满目停云郁未裁。
南园三忠祠分韵得院字
作者：黄佐
朝代：明
体裁：古风

鶗鴂鸣素商，寒威起松院。疾风被野草，日觉群芳变。驱车游南园，云构蔚霞绚。桓桓三君子，万代谅如见。呜呼炎宋阸，中华駴龙战。金陵生厉阶，雨雪集维霰。谁令王多士，蔼蔼甘为媛。黄河归紫塞，久矣忘燕汴。艮岳成纥干，湖山尚芳宴。荆淮日以蹇，斡难焰方煽。辟彼强弩末，鲁缟何由穿。胡尘暗三极，朔气瀰九县。力断匈奴臂，虚发天山箭。长缨竟莫系，大义赫霆电。鲸涛浩凄恻，中有慈元殿。楼舡载国沉，辉光与天炫。群龙翼日飞，陨首犹怀恋。哀哉田横岛，不见华元面。燕市望苍梧，哀歌泪如线。吾闻贲隅都，卉服禹所甸。通非嬴政始，迹是虞皇践。厓门对韶石，高冈两葱茜。危亡人所怜，明良吾所羡。缅怀南薰弦，宏达四门荐。言开城且闭，国步何由奠。有道四夷守，无为万情忭。勿以绮罗贵，而谓丝麻贱。勿以便辟亲，而可疏忠彦。徒糜磨钝资，见此金百炼。愀然拜祠下，谁能愧缨弁。
南园三忠祠分韵得院字
作者：黄佐
朝代：明

鶗鴂鸣素商，寒威起松院。疾风被野草，日觉群芳变。驱车游南园，云构蔚霞绚。桓桓三君子，万代谅如见。呜呼炎宋阸，中华駴龙战。金陵生厉阶，雨雪集维霰。谁令王多士，蔼蔼甘为媛。黄河归紫塞，久矣忘燕汴。艮岳成纥干，湖山尚芳宴。荆淮日以蹇，斡难焰方煽。辟彼强弩末，鲁缟何由穿。胡尘暗三极，朔气瀰九县。力断匈奴臂，虚发天山箭。长缨竟莫系，大义赫霆电。鲸涛浩凄恻，中有慈元殿。楼船载国沉，辉光与天炫。群龙翼日飞，陨首犹怀恋。哀哉田横岛，不见华元面。燕市望苍梧，哀歌泪如线。吾闻贲隅都，卉服禹所甸。通非嬴政始，迹是虞皇践。厓门对韶石，高冈两葱茜。危亡人所怜，明良吾所羡。缅怀南薰弦，宏达四门荐。言开城且闭，国步何由奠。有道四夷守，无为万情忭。勿以绮罗贵，而谓丝麻贱。勿以便辟亲，而可疏忠彦。徒糜磨钝资，见此金百炼。愀然拜祠下，谁能愧缨弁。
南园吊古用梨韵
作者：黄佐
朝代：明

南园秋草蔚萋萋，来谒新祠路不迷。五岭炫烟曾跃马，百年忠愤但闻鸡。逢崖往事西风冷，蹈海高名北斗齐。却恨天津明月夜，杜鹃啼血上棠梨。
南归途中杂诗二十二首
作者：黄佐
朝代：明

委佩朝辞白玉阑，褰帷夕驻潞河干。半帘兔影照清梦，满院虬阴生翠寒。陇麦枯乾径草生，杜家园榭坐传觥。唐求罗隐过逢地，共指河冰未可行。曈昽白日照河西，杨柳萧萧绿未齐。回首九重犹咫尺，青天何处有云霓。杰架彩绳摇远天，茜裙儿女竞鞦韆。夭桃灼灼短篱上，轻燕飞飞高岸边。朔风日日吹黄埃，忽闻李白歌声来。德州春事可人意，江上杏花无数开。南旺湖边沙柳春，鹅黄凫藻相鲜新。棹歌歌遍江南曲，袅袅长风吹白蘋。半隐园中鸣桔槔，曲淙趋沼白珠跳。河流浅兆真堪笑，积雪虚瞻泰岱高。黄河迢迢趋亳州，上洪下洪俱断流。漕船估客不可度，云石风沙无那愁。枸杞翘翘杂浅莎，呼童采摘不嫌多。若令牵路来车马，纵有雕盘柰尔何。荷锸野夫淘浅水，悬鹑羸妇出深村。沙滩岂有金银气，筐筥空存草木根。清河舟楫达孟城，夹岸青青麦浪平。闻说江南好风雨，绝怜江北望秋成。十里隋堤尽鹤群，春来应见玉宸君。帝城已结三珠树，仙苑长盘五色云。姑苏城外草萋萋，游冶王孙望欲迷。歌彻玉桃仙侣醉，枫桥明月夜乌啼。半醉行歌宝带桥，桥边齐驻木兰桡。掀髯笑向？隆子，水色山光共泬寥。净慈开宴西湖上，莲叶田田未有花。浩荡湖光千里月，参差烟树万人家。严陵祠上白日光，严陵祠下沧波长。清风满山似相慰，去路飘飘花草香。怀玉山高云半空，佳人遥在碧云中。草萍回首三年梦，修竹满庭摇午风。舟子持篙弓样弯，天南天北百重滩。篮舆飞度沙溪上，野水浮天相对闲。日出洪城紫雾开，风生江渚锦帆回。滕王绘蝶频相赠，犹带西山爽气来。薰风拂拂吹野花，石濑涓涓明早霞。天边未辨龙泉气，江上徒乘牛斗槎。敦叙堂前坐不辞，交南时雨有王师。清泠池阁无丝竹，还胜鸣皋送客时。新年芳草恋春晖，梦里还家愿不违。岭上白云回首近，缁尘犹未染莱衣。
南归途中杂诗二十二首·其一
作者：黄佐
朝代：明

委佩朝辞白玉阑，褰帷夕驻潞河干。半帘兔影照清梦，满院虬阴生翠寒。
南归途中杂诗二十二首·其七
作者：黄佐
朝代：明

半隐园中鸣桔槔，曲淙趋沼白珠跳。河流浅兆真堪笑，积雪虚瞻泰岱高。
南归途中杂诗二十二首·其三
作者：黄佐
朝代：明

曈昽白日照河西，杨柳萧萧绿未齐。回首九重犹咫尺，青天何处有云霓。
南归途中杂诗二十二首·其九
作者：黄佐
朝代：明

枸杞翘翘杂浅莎，呼童采摘不嫌多。若令牵路来车马，纵有雕盘柰尔何。
南归途中杂诗二十二首·其二
作者：黄佐
朝代：明

陇麦枯乾径草生，杜家园榭坐传觥。唐求罗隐过逢地，共指河冰未可行。
南归途中杂诗二十二首·其二十
作者：黄佐
朝代：明

薰风拂拂吹野花，石濑涓涓明早霞。天边未辨龙泉气，江上徒乘牛斗槎。
南归途中杂诗二十二首·其二十一
作者：黄佐
朝代：明

敦叙堂前坐不辞，交南时雨有王师。清泠池阁无丝竹，还胜鸣皋送客时。
南归途中杂诗二十二首·其二十二
作者：黄佐
朝代：明

新年芳草恋春晖，梦里还家愿不违。岭上白云回首近，缁尘犹未染莱衣。
南归途中杂诗二十二首·其五
作者：黄佐
朝代：明

朔风日日吹黄埃，忽闻李白歌声来。德州春事可人意，江上杏花无数开。
南归途中杂诗二十二首·其八
作者：黄佐
朝代：明

黄河迢迢趋亳州，上洪下洪俱断流。漕船估客不可度，云石风沙无那愁。
南归途中杂诗二十二首·其六
作者：黄佐
朝代：明

南旺湖边沙柳春，鹅黄凫藻相鲜新。棹歌歌遍江南曲，袅袅长风吹白蘋。
南归途中杂诗二十二首·其十
作者：黄佐
朝代：明

荷锸野夫淘浅水，悬鹑羸妇出深村。沙滩岂有金银气，筐筥空存草木根。
南归途中杂诗二十二首·其十一
作者：黄佐
朝代：明

清河舟楫达孟城，夹岸青青麦浪平。闻说江南好风雨，绝怜江北望秋成。
南归途中杂诗二十二首·其十七
作者：黄佐
朝代：明

怀玉山高云半空，佳人遥在碧云中。草萍回首三年梦，修竹满庭摇午风。
南归途中杂诗二十二首·其十三
作者：黄佐
朝代：明

姑苏城外草萋萋，游冶王孙望欲迷。歌彻玉桃仙侣醉，枫桥明月夜乌啼。
南归途中杂诗二十二首·其十九
作者：黄佐
朝代：明

日出洪城紫雾开，风生江渚锦帆回。滕王绘蝶频相赠，犹带西山爽气来。
南归途中杂诗二十二首·其十二
作者：黄佐
朝代：明

十里隋堤尽鹤群，春来应见玉宸君。帝城已结三珠树，仙苑长盘五色云。
南归途中杂诗二十二首·其十五
作者：黄佐
朝代：明

净慈开宴西湖上，莲叶田田未有花。浩荡湖光千里月，参差烟树万人家。
南归途中杂诗二十二首·其十八
作者：黄佐
朝代：明

舟子持篙弓样弯，天南天北百重滩。篮舆飞度沙溪上，野水浮天相对闲。
南归途中杂诗二十二首·其十六
作者：黄佐
朝代：明

严陵祠上白日光，严陵祠下沧波长。清风满山似相慰，去路飘飘花草香。
南归途中杂诗二十二首·其十四
作者：黄佐
朝代：明

半醉行歌宝带桥，桥边齐驻木兰桡。掀髯笑向？隆子，水色山光共泬寥。
南归途中杂诗二十二首·其十四
作者：黄佐
朝代：明
体裁：七言绝句

半醉行歌宝带桥，桥边齐驻木兰桡。掀髯笑向�隆子，水色山光共泬寥。
南归途中杂诗二十二首·其四
作者：黄佐
朝代：明

杰架彩绳摇远天，茜裙儿女竞鞦韆。夭桃灼灼短篱上，轻燕飞飞高岸边。
南征词六首
作者：黄佐
朝代：明

凤野传清跸，龙旌逼绛霄。风雷随鼓角，日月耀金貂。跃马宜春苑，呼鹰织锦桥。何如穆天子，空赋《白云谣》。月照牛山迥，风飘凤吹长。从臣黄制袷，歌妓锦为妆。玉辇栖萝幌，金鞭问竹房。夜阑调虎拨，知是奏《霓裳》。翠网张瑶浦，黄旗漾碧流。殷勤供庙荐，萧洒事宸游。御气通蛟室，祥烟化蜃楼。鱼龙应自喜，何敢负王舟。簇仗迎春至，行宫向晓开。日边千骑合，天上六龙来。玉笛吹《杨柳》，雕鞍唱《落梅》。共看毬拂笑，岐路满尘埃。柳映金陵暮，花摇玉帐春。江淮明炮火，阊阖动梁尘。秘戏徵西域，迷楼构北辰。三千歌舞地，谁似掌中人。桂海停舟楫，蓬山献画图。云屯七萃甲，风递九关符。进酒龙衣湿，藏阄豸绣呼。鸡人那复报，乘月射平芜。
南征词六首·其一
作者：黄佐
朝代：明

凤野传清跸，龙旌逼绛霄。风雷随鼓角，日月耀金貂。跃马宜春苑，呼鹰织锦桥。何如穆天子，空赋《白云谣》。
南征词六首·其三
作者：黄佐
朝代：明

翠网张瑶浦，黄旗漾碧流。殷勤供庙荐，萧洒事宸游。御气通蛟室，祥烟化蜃楼。鱼龙应自喜，何敢负王舟。
南征词六首·其二
作者：黄佐
朝代：明

月照牛山迥，风飘凤吹长。从臣黄制袷，歌妓锦为妆。玉辇栖萝幌，金鞭问竹房。夜阑调虎拨，知是奏《霓裳》。
南征词六首·其五
作者：黄佐
朝代：明

柳映金陵暮，花摇玉帐春。江淮明炮火，阊阖动梁尘。秘戏徵西域，迷楼构北辰。三千歌舞地，谁似掌中人。
南征词六首·其六
作者：黄佐
朝代：明

桂海停舟楫，蓬山献画图。云屯七萃甲，风递九关符。进酒龙衣湿，藏阄豸绣呼。鸡人那复报，乘月射平芜。
南征词六首·其四
作者：黄佐
朝代：明

簇仗迎春至，行宫向晓开。日边千骑合，天上六龙来。玉笛吹《杨柳》，雕鞍唱《落梅》。共看毬拂笑，岐路满尘埃。
南江卷为冯侍御子仁题
作者：黄佐
朝代：明

南江之水向南流，谪仙结庐栖上游。真源混混自天地，巨浪轰轰连斗牛。鸣皋玄鹤月当夜，入馔白鱼风报秋。浩歌放浪渺然去，为尔芦间寻钓舟。
南溪卷为佴都帅
作者：黄佐
朝代：明

南溪分得扬之水，岩姿林霭相光辉。主人燕坐列霜戟，童子清歌调雪衣。弦琴每觉薰风入，载酒直随明月归。我亦沧洲曾结宇，吏情长恐与心违。
南雄返棹集陶句二首
作者：黄佐
朝代：明

行行循归路，靡靡秋已夕。遥遥望白云，露凄暄风息。一形似有制，万花相寻绎。江山岂不险，自古叹行役。息驾归閒居，梅柳夹门植。曲肱岂伤冲，披褐欣自得。时还读我书，弱子戏我侧。提壶接宾侣，抗言谈在昔。林园无俗情，云鹤有奇翼。孰敢慕甘肥，素襟不可易。形迹滞江山，僶俛四十年。天地长不没，聊且凭化迁。荣华诚足贵，于我若浮烟。即日弃其官，守拙归园田。白日掩荆扉，药石有馀闲。啸傲东轩下，徘徊丘垄间。青松夹路生，纷纷飞鸟还。人道每如兹，此行谁使然。世俗久相欺，任真无所先。何必升华嵩，一盼周九天。
南雄返棹集陶句二首·其一
作者：黄佐
朝代：明

行行循归路，靡靡秋已夕。遥遥望白云，露凄暄风息。一形似有制，万花相寻绎。江山岂不险，自古叹行役。息驾归閒居，梅柳夹门植。曲肱岂伤冲，披褐欣自得。时还读我书，弱子戏我侧。提壶接宾侣，抗言谈在昔。林园无俗情，云鹤有奇翼。孰敢慕甘肥，素襟不可易。
南雄返棹集陶句二首·其二
作者：黄佐
朝代：明

形迹滞江山，僶俛四十年。天地长不没，聊且凭化迁。荣华诚足贵，于我若浮烟。即日弃其官，守拙归园田。白日掩荆扉，药石有馀闲。啸傲东轩下，徘徊丘垄间。青松夹路生，纷纷飞鸟还。人道每如兹，此行谁使然。世俗久相欺，任真无所先。何必升华嵩，一盼周九天。
卧暄二首
作者：黄佐
朝代：明

鲁麟获已久，礼乐日以新。大化随浪迁，鬒变不待人。负暄东荣下，泯默安形神。弱子左右戏，欹我头上巾。倦且效龙卧，寤言为鸟伸。陶情举尘爵，觉有羲皇春。乃者庞德公，耦耕栖鹿门。荆棘视城府，轶驾谁能轩。吾庐在通逵，车马时往还。抱独以混世，曲肱道终存。采芳息尘务，观书忘市喧。委和在我躬，悠然感乾坤。
卧暄二首·其一
作者：黄佐
朝代：明

鲁麟获已久，礼乐日以新。大化随浪迁，鬒变不待人。负暄东荣下，泯默安形神。弱子左右戏，欹我头上巾。倦且效龙卧，寤言为鸟伸。陶情举尘爵，觉有羲皇春。
卧暄二首·其二
作者：黄佐
朝代：明

乃者庞德公，耦耕栖鹿门。荆棘视城府，轶驾谁能轩。吾庐在通逵，车马时往还。抱独以混世，曲肱道终存。采芳息尘务，观书忘市喧。委和在我躬，悠然感乾坤。
卧病二首
作者：黄佐
朝代：明

卧病梧山晓，怀归菊径秋。凄风催叶下，积雨入江流。遂有鲈鱼兴，聊为鸿雁谋。飘摇寄生事，天地一扁舟。长笛送愁思，孤琴随病身。鸦翻中夜月，鹊报故乡人。千里庭闱梦，十年岐路尘。悠然念黄绮，误逐汉廷臣。
卧病二首·其一
作者：黄佐
朝代：明

卧病梧山晓，怀归菊径秋。凄风催叶下，积雨入江流。遂有鲈鱼兴，聊为鸿雁谋。飘摇寄生事，天地一扁舟。
卧病二首·其二
作者：黄佐
朝代：明

长笛送愁思，孤琴随病身。鸦翻中夜月，鹊报故乡人。千里庭闱梦，十年岐路尘。悠然念黄绮，误逐汉廷臣。
即席口占赠黎婿惟和北上
作者：黄佐
朝代：明

笑插篱金护鬓霜，也曾三仕入明光。宫壶日送黄封酒，朝服时沾玉座香。野草尚知周雨露，山龙何补舜衣裳。柯亭此去无多地，岐尔云霄双雁行。
厅前槐树歌为少傅蒋公赋
作者：黄佐
朝代：明

厅前古槐谁所植，藤萝到天云覆地。磊落似是英雄姿，扶持讵识神明意。父老相传百岁馀，共瞻羽葆听笙竽。森森不数月中桂，历历还同天上榆。离奇葱茜真堪忆，主人久作瀛洲客。梦里花黄桂水秋，望中云净湘山碧。当时燕坐凝妙香，捲帘对尔清昼长。萧瑟恍闻雷雨入，夭矫欲逐蛟龙翔。鹓池亦有当时树，不是当时旧游处。金莲夜自九霄归，玉佩晨从三殿去。遂令函夏歌时雍，植槐种德将无同。花开叶脱自时序，太虚无语昭玄功。更闻来使传消息，苍苍不老当年色。白鹿贞松只自长，青牛文梓宁论直。槐乎槐乎无与伦，力排摇落开鸿钧。在昔海棕逢杜甫，尚欲移栽向北宸。
厓山怀古六首
作者：黄佐
朝代：明

北风吹浪作龙楼，疑是乾坤正气浮。闻说当年杨太后，间关挥泪渡中流。宋室逢厓事可知，燕台犹梦整天欹。黄冠不到江南路，长使遗民叹黍离。云掩西湖王气销，厓山回首紫宸朝。露松似浥朝衣泪，不逐青梧日夜凋。两厓形胜自天开，夺港犹思卷土来。千古海陵遗迹在，云涛回望重堪哀。哀歌何处问荒亭，野烧随风讶陨星。表暴尚遗徐礼部，断厓无语向人青。南闽不废祥兴朔，西蜀仍闻艺祖孙。会与英雄消积恨，直从龙凤定中原。
厓山怀古六首·其一
作者：黄佐
朝代：明

北风吹浪作龙楼，疑是乾坤正气浮。闻说当年杨太后，间关挥泪渡中流。
厓山怀古六首·其三
作者：黄佐
朝代：明

云掩西湖王气销，厓山回首紫宸朝。露松似浥朝衣泪，不逐青梧日夜凋。
厓山怀古六首·其二
作者：黄佐
朝代：明

宋室逢厓事可知，燕台犹梦整天欹。黄冠不到江南路，长使遗民叹黍离。
厓山怀古六首·其五
作者：黄佐
朝代：明

哀歌何处问荒亭，野烧随风讶陨星。表暴尚遗徐礼部，断厓无语向人青。
厓山怀古六首·其六
作者：黄佐
朝代：明

南闽不废祥兴朔，西蜀仍闻艺祖孙。会与英雄消积恨，直从龙凤定中原。
厓山怀古六首·其四
作者：黄佐
朝代：明

两厓形胜自天开，夺港犹思卷土来。千古海陵遗迹在，云涛回望重堪哀。
又赠青萝王子与伦子同行
作者：黄佐
朝代：明

渡头翠柳艳明眉，仙侣同舟晚更移。钟鼎山林各天性，风流儒雅亦吾师。独当省署开文苑，会送夔龙集凤池。离别不堪无限意，呼儿觅纸一题诗。
双井梧桐小景
作者：黄佐
朝代：明

凤鸟久不至，鲁叟悲道穷。谁从双井上，手自种梧桐。
双节旌门诗
作者：黄佐
朝代：明

明昭我皇，敬跻圣神。允文允武，无竞惟人。拔奇夷难，迈德振民。丕展彝叙，上明下亲。懿此双节，伯姒叔娣。姒固称贤，娣以子贵。教子伊何，敦诗说礼。出入乌台，表表伟伟。猗惟萧公，进思尽忠。巡彼粤西，有奋元戎。定姜卜征，馘夫之雄。百战奇法，奏此肤功。复巡东粤，崇我文教。表章先儒，是式是效。孟母励学，永言克孝。绍衣德言，犹织之懋。惟皇允武，公则诘之。匪母之教，征则匪宜。惟皇允文，公则崇之。匪母之教，又孰可师。文武彝德，既曰母教。贞节昭宣，无德不报。皇锡德音，旌门有诰。为世作程，于赫斯耀。
吊许大夫文
作者：黄佐
朝代：明

闵大夫之偭辰兮，扣斧铋而商歌。心愲结以涕洟兮，何仓浪之幽遐。纷既邅回而树伐兮，身胡邈乎王家。羌劲杓乎妖藩兮，卒离身而速化。呜呼恫哉兮，大夫之纯贞。世途氛霾兮，翳雒棠以为明。驱鸡斯以守闾兮，乘狶獒而驾衡。絷长离而笯之兮，鬼车奰奰而昼鸣。谓钩吻为饴兮，谓膻湩为馨。犠尊弃于溷澖兮，衷庞凉以为荣。长门幽摈夫南威兮，登砻廉于曾城。主伊皋以庖偪兮，偕来革而迅征。于嗟梦梦兮，惟荃之故。扣阶苔绣兮，泥秽遵夫。鸾簬幽痗讳其膏盲兮，拒斥俞跗蹻蹠。夹翼于皇舆兮，日怀宝而营富。彼狡童亦何知兮，乃窥觎而干天步。朋游光以为侣兮，魌魅集其如林。嘑白徒使血人兮，鸣火狐而肆鸱音。辟童触麋而首灰兮，顾宏肆其毒淫。万舻销于一炬兮，程吴濞而卒禽。桎拲崩厥角之纷如兮，饫珍谷夫何心。维大夫之介特兮，狡童龈以为仇。进欋梳而杖之扶兮，荃又昧夫好逑。倅寸铁之弗持兮，耿忠略其谁谋。表丹忱以就兵兮，白日为之匿幽。呜呼凶罦高张兮，凤摧其仪羽。神龙失凭兮，乃叽于鼠。巷哭且䁲兮，伤我士女。綵霞蜚兮，玉輤举。风萧萧兮，神灵雨。嗟世之知大夫兮，维守死而不移。余惟追数夫荃兮，登大夫之匪宜。朝有黯而淮南寝谋兮，寔大夫之优为。苟维寄大夫以禦侮兮，又何至勤外部而陈师。既告甸以县磬兮，聊以慰夫行路。何大夫之同轨兮，尚或疏逖而齐怒。謇大夫而慭遗兮，固亦遵涂而窘步。泊皇穹之纯佑兮，何不改乎此度。嗟佳冶之纬繣兮，稽前修以皆然。璠玙有弃而抵鹊兮，堇䔭有采而升筵。董道搆悯以不回兮，视余袂之涟涟。魂耿耿其在天兮，亘宛虹之连蜷。墋黩尚其有极兮，永与泰素而周旋。
同何古林登玄览台
作者：黄佐
朝代：明

此日登台笑语时，依然云影在江湄。闲云出岫真何意，逝水如斯岂自知。世道行藏惟与尔，舞雩童冠更须谁。台前多少淩霜树，一任和风取次吹。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也
作者：黄佐
朝代：明

南纪肇秋序，金飙动高旻。今夕乃何夕，宴笑成阳春。顾刘宪度肃，余梁凫藻新。伦子材卓荦，俱称华国珍。愧予澹荡姿，海鸥竟难驯。明月满庭幽，照我紫绮裘。携手步明月，举白交相浮。歌声浩无倪，飒飒松桂秋。情随玉山倒，兴逐银河流。五君顾我笑，真成鹏鴳游。粤客鸣丝桐，商声出瑶空。始奏天地肃，再奏烟霜浓。万里久为别，一尊今始同。愿排十二翮，乘云扈飞龙。三星在丹牖，可以明深衷。落落荆山璆，辉光烛中天。举举同声友，五彩蔚相宣。舒啸似鸾凤，摇笔生云烟。玉壶酒易满，金枢月难圆。对景不尽意，应嗟离别年。海濆集群彦，蜚英振风雅。对月成七人，可以当作者。顾予忝嘉招，瓦缶混琼斝。天长去雁回，霜急飞梧下。因之感摇落，忘情共陶写。碧山金琅玕，彩凤日翔集。气谊有不同，咫尺宁相及。主歌白驹劝，宾赋长鲸吸。醉来愿天游，海月期俯拾。褰衣渺然去，玉露沾涂湿。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也·其一
作者：黄佐
朝代：明

南纪肇秋序，金飙动高旻。今夕乃何夕，宴笑成阳春。顾刘宪度肃，余梁凫藻新。伦子材卓荦，俱称华国珍。愧予澹荡姿，海鸥竟难驯。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也·其三
作者：黄佐
朝代：明

粤客鸣丝桐，商声出瑶空。始奏天地肃，再奏烟霜浓。万里久为别，一尊今始同。愿排十二翮，乘云扈飞龙。三星在丹牖，可以明深衷。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也·其二
作者：黄佐
朝代：明

明月满庭幽，照我紫绮裘。携手步明月，举白交相浮。歌声浩无倪，飒飒松桂秋。情随玉山倒，兴逐银河流。五君顾我笑，真成鹏鴳游。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也·其五
作者：黄佐
朝代：明

海濆集群彦，蜚英振风雅。对月成七人，可以当作者。顾予忝嘉招，瓦缶混琼斝。天长去雁回，霜急飞梧下。因之感摇落，忘情共陶写。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也·其六
作者：黄佐
朝代：明

碧山金琅玕，彩凤日翔集。气谊有不同，咫尺宁相及。主歌白驹劝，宾赋长鲸吸。醉来愿天游，海月期俯拾。褰衣渺然去，玉露沾涂湿。
同年会以新秋同年雅集为韵六首在会者顾佥宪溱刘佥宪乔余给谏经梁侍御世骠伦侍御以谅及予也·其四
作者：黄佐
朝代：明

落落荆山璆，辉光烛中天。举举同声友，五彩蔚相宣。舒啸似鸾凤，摇笔生云烟。玉壶酒易满，金枢月难圆。对景不尽意，应嗟离别年。
听泉为许御医
作者：黄佐
朝代：明

新安仙客许宣平，长爱流泉出涧声。红杏雨中竽籁合，绿杨风外佩环鸣。梦回春浦犹欹枕，歌罢沧浪更濯缨。我有钓鳌竿万丈，大江南去听潮生。
周监正邀登司天台夜归口占
作者：黄佐
朝代：明

鸡鸣迢递上高台，拂拭玑衡万象开。黄道星辰皆北向，紫宸冠冕却南来。风前鸣鸟随征盖，云里盘龙劝羽杯。归向柳边清不寐，恍疑身在玉霄回。
和王子汝孝二首
作者：黄佐
朝代：明

蔓除苦不豫，荪美愿长好。野馗一以骛，千金恒自保。谁云俟河清，人亦几何老。岂无兰蕙姿，岁暮乃枯槁。凛凛冰雪威，苍松异群草。眷言利幽贞，鉴之在苍昊。夙驾辛夷车，长安澹遨游。旷怀属玄造，高步眇通侯。宠门无辙迹，金蜩岂足求。曲肱乐孔性，鸣琴销夏忧。朅求粤城曲，鼓棹歌夷犹。缅怀戎马间，金戈杂霜矛。阴山无坠羽，函殽有焚舟。昔建关张业，今同巢许俦。登台望寰海，？？尽蜉蝣。
和王子汝孝二首·其一
作者：黄佐
朝代：明

蔓除苦不豫，荪美愿长好。野馗一以骛，千金恒自保。谁云俟河清，人亦几何老。岂无兰蕙姿，岁暮乃枯槁。凛凛冰雪威，苍松异群草。眷言利幽贞，鉴之在苍昊。
和王子汝孝二首·其二
作者：黄佐
朝代：明

夙驾辛夷车，长安澹遨游。旷怀属玄造，高步眇通侯。宠门无辙迹，金蜩岂足求。曲肱乐孔性，鸣琴销夏忧。朅求粤城曲，鼓棹歌夷犹。缅怀戎马间，金戈杂霜矛。阴山无坠羽，函殽有焚舟。昔建关张业，今同巢许俦。登台望寰海，？？尽蜉蝣。
和王子汝孝二首·其二
作者：黄佐
朝代：明
体裁：古风

夙驾辛夷车，长安澹遨游。旷怀属玄造，高步眇通侯。宠门无辙迹，金蜩岂足求。曲肱乐孔性，鸣琴销夏忧。朅求粤城曲，鼓棹歌夷犹。缅怀戎马间，金戈杂霜矛。阴山无坠羽，函殽有焚舟。昔建关张业，今同巢许俦。登台望寰海，��尽蜉蝣。
和表弟李大尹绰韵
作者：黄佐
朝代：明

采菊今彭泽，栽桃昔陆川。即看韦在佩，休道直如弦。缓缓寻芳草，悠悠理钓船。舞雩风咏好，况复莫春天。
和邓沃泉宪副元夕
作者：黄佐
朝代：明

升平灯火几喧阗，笑指东风十二年。陆海鱼龙春变化，艳阳桃李夜暄妍。镐京尚忆红云宴，郢曲遥传白雪篇。同是江湖怀圣主，步随明月望尧天。
咏七星桧图为陆御史母
作者：黄佐
朝代：明

七星之桧何苍苍，覆露见此萱花芳。轮囷入夜挂宝婺，沆瀣向晓承琼浆。冠峨神羊已出牧，里集双凤今孤翔。花前酌母漂玉酒，愿母年年长乐康。
咏书灯
作者：黄佐
朝代：明

午夜文虹彻绛纱，缥缃丛里客京华。风尘鬓短频看影，乡国情深忽见花。阁上藜光思往事，马前莲炬送谁家。唤回一枕朝天梦，兰灺初销闻曙鸦。
咏四皓
作者：黄佐
朝代：明

歌残鸿鹄汉宫秋，四老曾随鹤驾游。采采琼芝谢车马，不知罗网是留侯。
咏志二十首
作者：黄佐
朝代：明

栖迟衡门下，向夕绝来鞅。轻风荡微月，玄景振清响。游心观物化，閒庭恣偃仰。苍蝇以翼鸣，营营在蛛网。鸿雁随阳飞，一览八纮广。朱火照玄夜，耿耿怀平生。云汉经中天，为章竟何成。潇潇风雨歇，引领晨鸡鸣。褰帷纳素月，悠然钟我情。永夜闻商歌，迅响何袅袅。凄清彻天地，游鯈出深沼。岂无雅与南，所嗟知者少。美人怅何许，遗世隔云表。容辉耀日月，芬芳遍幽眇。缄书道情素，愿寄西飞鸟。太仪运天地，日月相沉浮。瀛海扬其波，巨鳌奠神州。真宰每如兹，逝者何时休。姬公避管蔡，仲尼涕衰周。从事不及时，毫末成山丘。鸡鸣盥漱初，营营何所求。端居发深省，忳悒莫予语。松乔炼金质，永为万象主。褰裳从之游，淩霞頫环宇。荧荧桃李花，？？蜉蝣羽。胡然耀人目，所得能几许。登楼望高山，密云结重霄。农祥阻灵雨，四泽居然焦。遥遥慰我心，青青见陵苕。常恐鶗鴂至，众芳从此凋。今兹复来兹，愿言美禾麦。饱食轻寸阴，何由崇明德。日月驰光辉，中自为蝥贼。天下归其仁，颜生惟自克。芟除若不早，斤斧何嗟及。今我长兢兢，雷声在渊默。城隅有奇树，昔为霜所枯。东风旦夕至，枝条竞芬敷。达官驾高马，万夫行避途。威光夺霆电，意气倾皇都。逢时恣嘘噏，政道犹蒲卢。何哉仲尼志，浮海思乘桴。大道久已隐，中情末由写。所欣青阳动，庭槐绿盈把。仲尼亦何叹，匪虎率旷野。出门望长川，谁为问津者。上山采芙蓉，日莫倾筐归。驺轲陈王道，脂车向梁齐。龙战方择肉，志愿空令乖。理人为之牧，嗟哉名实违。布谷春无畲，促织秋无衣。悠悠感物变，恻恻怀烝黎。昔余客幽燕，步上黄金台。骏骨日以轻，昭王安在哉。乐生功未奏，荆卿为祸媒。风吹易水波，萧萧有馀哀。谁知百代后，东阁淩天开。岂令蹇谔士，零落同蒿莱。崦嵫回羲轮，丹渊出明月。天地为炉鏊，膏火相煎灭。贤圣皆糟秕，兰玉岂芳洁。咏彼苏门歌，抚运惭薄劣。荧荧陌上花，濛濛丘中麻。累累王侯冢，望望令人嗟。六龙运元化，千古成尘沙。吾闻浮丘公，驾鸿淩紫霞。呼吸日月景，求用思无邪。贵富岂必终，不见青陵瓜。凛凛风霜厉，乔松有贞性。物情无定端，巧言动人听。掇蜂伤吉甫，拾煤眩孔圣。隔垣闻斗声，曲直谁能竟。轻车驾羸马，悠悠遵逵路。东指泰山岑，苍然翳云雾。愧无鲁阳力，何由照诚素。徘徊彭城下，闻有桓魋墓。朽骨灰已久，石椁安能固。但见榛莽间，纵横走狐兔。巍巍祝融峰，南临沅湘水。弭节登其巅，天下犹敝屣。仙者三五人，相招饮琼醴。羽驾倏不见，丹书谁为启。北归邯郸道，浮荣何足睨。猗兰生深谷，脉脉含芳馨。焉知涂上士，木槿同朝荣。达人贵渊潜，岂用誇誉名。中山有奇鸟，啾然凤皇鸣。商风一夕至，毛羽空凋零。阴阳迭升降，宇宙安所终。谁从广成子，超然入无穷。南山倚招摇，于焉息微躬。白䓘释我劳，中谷挹条风。南禺有鹓雏，愿言种梧桐。岂知八桂树，乃在番隅东。于嗟稷下士，驰声仁义场。危冠切浮云，宽博为衣裳。进退协矩度，调颜逾圭璋。冲澹焉足保，利达乃其常。岂若事畋猎，鸣镝驰高冈。割解醉言归，百里无豺狼。荒哉阳台梦，无情成匹仇。苟非精神合，淄渑为断流。汉廷富群策，一言相千秋。金石勒盟誓，倏忽婴罪尤。河清尚可俟，汉广不可求。言树谖草花，庶用忘我忧。
咏志二十首·其一
作者：黄佐
朝代：明

栖迟衡门下，向夕绝来鞅。轻风荡微月，玄景振清响。游心观物化，閒庭恣偃仰。苍蝇以翼鸣，营营在蛛网。鸿雁随阳飞，一览八纮广。
咏志二十首·其七
作者：黄佐
朝代：明

今兹复来兹，愿言美禾麦。饱食轻寸阴，何由崇明德。日月驰光辉，中自为蝥贼。天下归其仁，颜生惟自克。芟除若不早，斤斧何嗟及。今我长兢兢，雷声在渊默。
咏志二十首·其三
作者：黄佐
朝代：明

永夜闻商歌，迅响何袅袅。凄清彻天地，游鯈出深沼。岂无雅与南，所嗟知者少。美人怅何许，遗世隔云表。容辉耀日月，芬芳遍幽眇。缄书道情素，愿寄西飞鸟。
咏志二十首·其九
作者：黄佐
朝代：明

大道久已隐，中情末由写。所欣青阳动，庭槐绿盈把。仲尼亦何叹，匪虎率旷野。出门望长川，谁为问津者。
咏志二十首·其二
作者：黄佐
朝代：明

朱火照玄夜，耿耿怀平生。云汉经中天，为章竟何成。潇潇风雨歇，引领晨鸡鸣。褰帷纳素月，悠然钟我情。
咏志二十首·其二十
作者：黄佐
朝代：明

荒哉阳台梦，无情成匹仇。苟非精神合，淄渑为断流。汉廷富群策，一言相千秋。金石勒盟誓，倏忽婴罪尤。河清尚可俟，汉广不可求。言树谖草花，庶用忘我忧。
咏志二十首·其五
作者：黄佐
朝代：明

端居发深省，忳悒莫予语。松乔炼金质，永为万象主。褰裳从之游，淩霞頫环宇。荧荧桃李花，？？蜉蝣羽。胡然耀人目，所得能几许。
咏志二十首·其五
作者：黄佐
朝代：明
体裁：古风

端居发深省，忳悒莫予语。松乔炼金质，永为万象主。褰裳从之游，淩霞頫环宇。荧荧桃李花，��蜉蝣羽。胡然耀人目，所得能几许。
咏志二十首·其八
作者：黄佐
朝代：明

城隅有奇树，昔为霜所枯。东风旦夕至，枝条竞芬敷。达官驾高马，万夫行避途。威光夺霆电，意气倾皇都。逢时恣嘘噏，政道犹蒲卢。何哉仲尼志，浮海思乘桴。
咏志二十首·其六
作者：黄佐
朝代：明

登楼望高山，密云结重霄。农祥阻灵雨，四泽居然焦。遥遥慰我心，青青见陵苕。常恐鶗鴂至，众芳从此凋。
咏志二十首·其十
作者：黄佐
朝代：明

上山采芙蓉，日莫倾筐归。驺轲陈王道，脂车向梁齐。龙战方择肉，志愿空令乖。理人为之牧，嗟哉名实违。布谷春无畲，促织秋无衣。悠悠感物变，恻恻怀烝黎。
咏志二十首·其十一
作者：黄佐
朝代：明

昔余客幽燕，步上黄金台。骏骨日以轻，昭王安在哉。乐生功未奏，荆卿为祸媒。风吹易水波，萧萧有馀哀。谁知百代后，东阁淩天开。岂令蹇谔士，零落同蒿莱。